text:
fiskerikategori, som ønsker at udøve fiskeri inden for de begrænsninger, der er fastsat i protokollens specifikationsblade. Listerne ledsages af den fornødne dokumentation og beviser for betalingen og overføres så vidt muligt elektronisk. Licensansøgninger, der ikke er indkommet inden for ovennævnte frister, behandles ikke.
 1.2. Dokumentationen omfatter for hver fiskerikategori:
 a)
 antal fartøjer
 b)
 for hvert fartøj, de vigtigste tekniske kendetegn som anført i Den Europæiske Unions fiskerfartøjsregister
 c)
 fiskeredskaber
 d)
 det beløb, der skal betales, opdelt efter fiskerikategori
 e)
 antal mauretanske sømænd, som skal påmønstre, jf. kapitel IX i dette bilag.
 1.3. Ved fornyelsen af en licens under denne protokol for hver tomåneders periode, for hvert kvartal eller for hvert år for et fartøj, hvis tekniske karakteristika ikke er blevet ændret, ledsages ansøgningen om fornyelse kun af dokumentation for betaling af gebyrafgifter og den parafiskale afgift.
 2. Dokumenter, der kræves ved ansøgning om licens
 2.1. Ved hver førstegangsansøgning om licens indsender Den Europæiske Union for hvert fartøj, der ønsker licens, ministeriet en licensansøgning, som er udfyldt efter modellen i tillæg 3 til dette bilag. I licensansøgningen anføres navnlig antallet af påmønstrede mauretanske sømænd, jf. kapitel IX i dette bilag.
 2.2. Ved indgivelsen af sin første licensansøgning vedlægger rederen, om muligt elektronisk, følgende dokumenter:
 a)
 en af flagstaten bekræftet kopi af det internationale målebrev med angivelse af fartøjets tonnage i GT, som er certificeret af anerkendte internationale organer
 b)
 et nyligt taget farvefoto (må højst være ét år gammelt), der er bekræftet af flagstatens kompetente myndigheder, og som viser fartøjet fra siden i dets aktuelle tilstand, og hvor fartøjets navn og i givet fald fartøjets internationale radiokaldesignal er synligt. Fotoet, der er overført i elektronisk format, har en minimumsopløsning på 72 dpi (1 400 × 1 050 pixels). Hvis det overføres i papirformat, skal fotoet have en minimumsstørrelse på 15 cm × 10 cm
 c)
 de dokumenter, der kræves for indskrivning i Mauretaniens nationale fartøjsregister. Indskrivningen er gratis. Inspektionen i forbindelse med registreringen i Mauretaniens nationale fartøjsregister er rent administrativ.
 2.3. Ved enhver ændring af fartøjets tonnage er rederen forpligtet til for det pågældende fartøj at indsende en kopi af det nye målebrev udtrykt i GT, der er bekræftet af flagstaten, og dokumentation for begrundelsen for en sådan ændring, herunder en kopi af den anmodning, som rederen har indgivet til sine kompetente myndigheder, disse myndigheders godkendelse og nærmere oplysninger om de foretagne ændringer. Der skal ligeledes indsendes et nyt foto, bekræftet af flagstatens kompetente myndigheder, hvis fartøjets struktur eller dets ydre fremtræden ændres.
 3. Forudsætninger for at komme i betragtning til fiskeri
 3.1. Der indgives kun ansøgninger om fiskerilicenser for fartøjer, for hvilke de i nr. 2.1 og 2.2 krævede dokumenter er indsendt for.
 3.2. Ethvert fartøj, der ønsker at udøve fiskeri i henhold til denne protokol, skal være registreret i Den Europæiske Unions fiskerfartøjsregister og være berettiget til at fiske i Mauretaniens fiskerizone. Fartøjet skal ikke optages, hvis det er et IUU-fartøj.
 3.3. For at et fartøj er berettiget til at fiske i Mauretaniens fiskerizone, må hverken rederen, fartøjsføreren eller


text:
selve fartøjet være omfattet af forbud mod fiskeri i Mauretanien. De skal have opfyldt deres forpligtelser over for de mauretanske myndigheder, dvs. de skal have afviklet alle tidligere forpligtelser, der er opstået som følge af deres fiskeri i Mauretanien.
 4. Udstedelse af licenser
 4.1. Ministeriet udsteder licenserne til fartøjerne, efter at rederens repræsentant har forelagt dokumentation for, at de enkelte fartøjer har betalt (kvittering udstedt af Mauretaniens statskasse), jf. kapitel I, senest ti (10) kalenderdage før, licensernes gyldighedsperiode begynder.
 4.2. Originaludgaven af licenserne er til rådighed hos ministeriets tjenestegrene i Nouadhibou (Den regionale fiskeriforvaltning). En indskannet kopi af disse originaler overføres af ministeriet ad elektronisk vej til Den Europæiske Union.
 4.3. Licenserne skal desuden indeholde oplysninger om gyldighedsperioden, fartøjets tekniske kendetegn, antallet af mauretanske sømænd og referencer til betalinger af afgifter
 4.4. Fartøjer, som tildeles en licens, opføres på den liste over fartøjer med tilladelse til fiskeri, der straks sendes til den mauretanske kystvagt og til Den Europæiske Union.
 Den Europæiske Union modtager meddelelse om licensansøgninger, som ikke er imødekommet af ministeriet. I givet fald beregner ministeriet et tilgodehavende vedrørende eventuelle betalinger i denne forbindelse efter at have sikret sig dækning for eventuelle ubetalte bøder.
 4.5. Licensen skal altid medføres om bord på det fartøj, den gælder for, og skal ved enhver kontrol fremvises for kontrolmyndighederne. Som overgangsforanstaltning har fartøjet i en periode på højst 30 kalenderdage efter datoen for udstedelsen af licensen tilladelse til at have en kopi af denne licens om bord, hvis fartøjet faktisk er opført på den liste over fartøjer med tilladelse til fiskeri, som er omhandlet i nr. 4.4. Denne kopi vil blive betragtet som ligestillet med originalen.
 5. Licensernes gyldighedsperiode og anvendelse
 5.1. Licensen er kun gyldig i den periode, der er betalt afgift for, og på de betingelser, der er fastsat i specifikationsbladet.
 Licenserne udstedes for henholdsvis 2 måneder for rejefiskeri og 3 eller 12 måneder for de øvrige fiskerikategorier. De kan fornyes.
 Licenserne er gyldige fra den første dag i den periode, der er ansøgt om.
 Licensernes gyldighedsperiode fastsættes på basis af årsperioder, nærmere bestemt fra den 1. januar til den 31. december. Protokollens første periode begynder den dato, hvor den tages i midlertidig anvendelse, og slutter den 31. december samme år. Protokollens sidste periode slutter på dens udløbsdato. Licensers gyldighedsperiode kan ikke begynde i løbet af en etårig periode og slutte i løbet af den følgende etårige periode.
 For at lette kontrollen ved indsejling i og udsejling fra fiskerizonen kan notfartøjer til tunfiskeri, stangfiskerfartøjer til tunfiskeri og langlinefartøjer, der er i besiddelse af fiskerilicenser udstedt i landene i delregionen, på ansøgningen om licens anføre land, art(er) og gyldighedsperiode for disse licenser.
 5.2. Udstedelsen af en licens berører ikke fartøjets faktiske tilstedeværelse i Mauretaniens fiskerizone i gyldighedsperioden for denne licens.
 5.3. Hver licens udstedes for et bestemt fartøj. Den kan ikke overdrages. Hvis licensen bortkommer, eller fartøjet oplægges i en længere periode som følge af alvorlige tekniske vanskeligheder, erstattes licensen for dette fartøj med en licens for et andet fartøj i samme

type: contracts

jurisdiction: EU


text:
fiskerikategori, dog uden at den tilladte tonnage for denne kategori overskrides.
 5.4. Rederen for det skadede fartøj eller dennes repræsentant indgiver den annullerede licens til ministeriet.
 5.5. Hvis der er behov for at justere de beløb, der er betalt i forbindelse med udstedelsen af en ny licens, skal en sådan justering foretages, før den nye licens udleveres.
 6. Teknisk kontrol
 6.1. Hvert EU-fartøj skal en gang om året og efter ændring af fartøjets tonnage eller ændring af fiskerikategori med heraf følgende anvendelse af andre fiskeredskaber give møde i havnen i Nouadhibou for at blive inspiceret i henhold til gældende bestemmelser. Disse inspektioner skal finde sted senest 48 timer efter fartøjets ankomst i havn.
 Alle notfartøjer til tunfiskeri, stangfiskerfartøjer til tunfiskeri og langlinefartøjer, der for første gang fisker i henhold til denne aftale, inspiceres efter gældende bestemmelser, inden der udstedes licens. Inspektionerne kan finde sted i en havn i udlandet efter aftale. Samtlige udgifter i forbindelse med denne inspektion afholdes i så fald af rederen.
 6.2. Efter veloverstået teknisk inspektion udstedes der en overensstemmelsesattest til fartøjets fører for en periode svarende til licensens gyldighedsperiode, og denne periode forlænges gratis de facto for de fartøjer, der fornyer deres licens i det pågældende år. Denne attest skal til stadighed forefindes om bord. For fartøjer, der driver pelagisk fiskeri, skal attesten desuden indeholde oplysninger om omladningskapaciteten.
 6.3. Formålet med den tekniske inspektion er at kontrollere, at de tekniske karakteristika og redskaberne om bord opfylder bestemmelserne og at kontrollere, at bestemmelserne vedrørende det mauretanske mandskab er opfyldt.
 6.4. Inspektionsudgifterne afholdes af rederne og fastsættes efter tariffen i den mauretanske lovgivning og meddeles Den Europæiske Union. De kan ikke være højere end de beløb, der normalt betales af de øvrige fartøjer for samme ydelser.
 6.5. Manglende overholdelse af bestemmelserne i nr. 6.1 og 6.2 ovenfor medfører automatisk suspension af fiskerilicensen, indtil rederen har opfyldt sine forpligtelser.
 KAPITEL III
 GEBYRER
 1. Gebyrer
 1.1. Gebyrerne beregnes for hvert fartøj på de betingelser og efter de satser, der er fastsat i protokollens specifikationsblade. Gebyrerne omfatter alle afgifter og skatter, med undtagelse af den parafiskale afgift, havneafgifter og afgifter for tjenesteydelser.
 1.2. Gebyrerne beregnes af ministeriet, idet fangster taget i licensernes gyldighedsperiode medregnes og efter fradrag af forskudsbetalinger for udstedelsen af disse licenser.
 1.3. Opgørelser over gebyrer meddeles af ministeriet til rederne eller til deres repræsentanter i måneden, der følger efter licensernes gyldighedsperiode. Samtidig sendes en kopi af denne opgørelse til Den Europæiske Union.
 1.4. Gebyrerne betales ved overførsel til en af de bankkonti, der er omhandlet i kapitel I, nr. 4. I tilfælde af for meget udbetalte beløb udsteder Trésor de Mauritanie en kreditnota til rederen eller dennes repræsentant: Denne kreditnota kan fratrækkes en senere betaling.
 1.5. Ved uenighed om størrelsen af de fastsatte gebyrer holder de to parter straks samråd, herunder også inden for rammerne af Den Blandede Komité, hvis det er nødvendigt, og foranstalter en kontrol af fangstopgørelserne samt en beregning af de relevante gebyrer.
 2. Naturalydelser
 2.1. EU-redere, der er ansvarlige for frysetrawlere til pelagisk fiskeri


text:
og rejefiskerfartøjer (hvad angår deres bifangster af fisk), som fisker inden for rammerne af denne protokol, bidrager til politikken for uddeling af fisk til trængende befolkningsgrupper med 2 % af de fangster af pelagiske arter, som de har omladet eller landet efter en fangstrejse.
 2.2. De 2 % beregnes ud fra de samlede fangstmængder uanset art og deres kommercielle værdi og lægges til den samlede tilladte fangstmængde. Fangster, der overføres som naturalydelse, skal afspejle sammensætningen pr. art af de samlede fangstmængder, som forefindes om bord på fartøjet på det tidspunkt omladningen af de 2 % sker.
 For fartøjer, som fisker efter hestemakrel og makrel, kan de 2 % dog tages fra fangsterne af hestemakrel (størrelse L eller, hvis dette ikke er muligt, størrelse M), eller, hvis dette ikke er muligt, fra fangsterne af sardinel (størrelse L eller, hvis dette ikke er muligt, størrelse M). For fartøjer, der fisker efter sardin, tages de 2 % i forholdet 1:1 fra fangsterne af hestemakrel og sardinel, der er om bord, eller, hvis dette ikke er muligt, fra fangsterne af sardin, der er om bord.
 2.3. Overførslen af fangster som naturalydelse foretages hos Société Nationale de Distribution de Poisson (Det Nationale Selskab for Distribution af Fisk) Der udfærdiges systematisk et bevis for modtagelse af denne naturalydelse og det underskrives af en repræsentant for Société Nationale de Distribution de Poisson: en kopi af dette bevis udleveres til fartøjets fører.
 2.4. Overførslen af fangster som naturalydelse kan foretages ved landing i havn eller omladning på reden. Ved omladning på reden skal de fartøjer, som sikrer landingen af disse fangster, være fuldt ud tilpasset de krævede operationer for at sikre, at afviklingen heraf gennemføres problemfrit. Føreren af fartøjet til pelagisk fiskeri kan i samråd med sin repræsentant og med Société Nationale de Distribution de Poisson vælge det mauretanske fartøj, som er bedst egnet til gennemførelsen af disse operationer.
 2.5. Hvis der er åbenlys risiko eller mangler hvad angår sikkerheden for fiskerfartøjet, for det mauretanske fartøj eller for disses besætninger, kan føreren af fiskerfartøjet nægte at gennemføre landingen af fangsterne med nævnte mauretanske fartøj: han henvender sig i dette tilfælde til repræsentanten for Société Nationale de Distribution de Poisson, som tildeler ham et andet fartøj.
 2.6. Landingen af fangster som naturalydelse skal planlægges og tilrettelægges på en sådan måde, at det ikke hindrer fiskerfartøjet i at afvikle sine aktiviteter gnidningsløst.
 2.7. Hvis der ikke er tilstrækkelig lagerkapacitet på tidspunktet for landingen af fangsten, fritages fartøjsføreren fuldstændigt og endegyldigt for sin forpligtelse til landing som naturalydelser for den pågældende fangstrejse. Fartøjsføreren modtager herefter en attest fra repræsentanten for Société Nationale de Distribution de Poisson, hvori det bekræftes, at naturalydelsen ikke har kunnet landes på grund af manglende lagerplads på land. De fangster, der ikke landes på grund af manglende lagerplads og beholdes om bord, skal trækkes fra den samlede tilladte fangstmængde.
 2.8. Naturalydelsen udelukker udtrykkeligt, at andre former for bidrag kan pålægges. Den kan under ingen omstændigheder give anledning til en omregning i form af et tilsvarende pengebeløb eller


text:
til stiftelse af gæld.
 2.9. De fangster, der afsættes til naturalydelser, overdrages til Société Nationale de Distribution de Poisson, hvorefter de videregives til trængende befolkningsgrupper på de betingelser, der foreskrives i den mauretanske lovgivning.
 2.10. Société Nationale de Distribution de Poisson udarbejder hvert år en rapport om anvendelsen af denne naturalydelse, modtagerne heraf, de videregivne mængder og betingelserne for distribution af disse mængder. Rapporten evalueres af Den Blandede Komité.
 2.11. I tilfælde af vanskeligheder ved anvendelsen af disse bestemmelser holder de to parter samråd, herunder også inde for rammerne af Den Blandede Komité, for at udveksle alle relevante oplysninger om anvendelsen og finde frem til de bedst egnede løsninger til at løse disse vanskeligheder.
 3. Parafiskal afgift
 3.1. Satserne for den parafiskale afgift for fartøjer til industrielt fiskeri, som betales i udenlandsk valuta, jf. bekendtgørelse om indførelse af den parafiskale afgift, er som følger:
 Fiskeritype krebsdyr, blæksprutte og demersalt fiskeri:
 Tonnage (GT)
 Beløb pr. kvartal (MRO)
 < 99
 50 000
 100-200
 100 000
 200-400
 200 000
 400-600
 400 000
 > 600
 600 000
 Fiskerikategorien pelagiske arter (små og store):
 Tonnage
 Beløb pr. måned (MRO)
 < 2 000
 50 000
 2 000-3 000
 150 000
 3 000-5 000
 500 000
 5 000-7 000
 750 000
 7 000-9 000
 1 000 000
 > 9 000
 1 300 000
 3.2. Bortset fra fiskerikategori 4 og 5 skal den parafiskale afgift betales for ét eller flere kvartaler, uanset en eventuel biologisk hvileperiode.
 3.3. Den omregningskurs (MRO/EUR), der anvendes ved betaling af den parafiskale afgift for et kalenderår, er gennemsnitskursen i det foregående år, som beregnes af Mauretaniens nationalbank og meddeles af ministeriet senest den 1. december året før anvendelsen.
 3.4. Et kvartal svarer til en af de tremånedersperioder, der begynder enten den 1. oktober, den 1. januar, den 1. april eller den 1. juli, bortset fra protokollens første og sidste periode.
 4. Særlige betingelser for tunfiskerfartøjer
 4.1. De fangstopgørelser, som de enkelte førere af tunfiskerfartøjer har opstillet, behandles og valideres af de videnskabelige institutter, som det påhviler at kontrollere medlemsstatens fangstdata, såsom IRD (Institut de Recherche pour le Développement), IEO (Instituto Español de Oceanografia), INIAP (Instituto Nacional de Investigação Agraria e das Pescas) og kopi af alle fiskerilogbøger fremsendes til IMROP (Institut Mauritanien de Recherches Océanographiques et des Pêches).
 4.2. Den Europæiske Union udarbejder for hvert tunfiskerfartøj på grundlag af disse fangstopgørelser, som er valideret af de videnskabelige institutter, en endelig opgørelser over, hvor meget de enkelte fartøjer skal betale i afgift det foregående kalenderår.
 4.3. Den Europæiske Union meddeler den endelige opgørelse til Mauretanien og rederen inden den 30. juni i året efter det år, hvor fangsterne har fundet sted. Hvis den endelige opgørelse vedrører indeværende år, meddeles den Mauretanien og rederen senest én (1) måned efter protokollens udløb.
 4.4. Mauretanien kan inden for en frist på 30 dage fra meddelelsesdatoen indgive en behørigt begrundet indsigelse mod den endelige opgørelse. Hvis parterne er uenige, holder de samråd i Den Blandede Komité. Hvis Mauretanien ikke gør indsigelse inden for fristen på 30 dage, betragtes


text:
den endelige opgørelse som godkendt.
 4.5. Hvis den endelige opgørelse lyder på et højere beløb end den forudbetalte faste afgift for fiskeritilladelsen, betaler rederen saldoen senest 45 dage efter, at Mauretanien har godkendt den endelige opgørelse. Hvis den endelige opgørelse lyder på et lavere beløb end den forudbetalte faste afgift, kan rederen ikke kræve det overskydende beløb betalt tilbage.
 4.6. Den parafiskale afgift betales i forhold til den tid, fartøjet har befundet sig i den mauretanske fiskerizone. De relevante månedlige betalinger dækker 30 dages faktisk fiskeri. Denne bestemmelse bevirker, at afgiften ikke er delelig, og derfor skal der betales fuld afgift for hver påbegyndt periode.
 4.7. Et fartøj, der har fisket i 1-30 dage i løbet af året, betaler afgift for én måned. Den anden månedlige betaling forfalder efter den første periode på 30 dage osv. Yderligere månedlige betalinger forfalder senest 10 dage efter den første dag i hver yderligere periode.
 KAPITEL IV
 FANGSTRAPPORTERING
 1. Fiskerilogbog
 1.1. Fartøjsføreren skal dagligt registrere alle relevante operationer i en fiskerilogbog som vist i tillæg 4 til dette bilag; fiskerilogbogen kan eventuelt ændres for at overholde mauretansk lovgivning. Fiskerilogbogen skal udfyldes korrekt og læseligt og underskrives af fartøjets fører. For fartøjer, der fisker efter stærkt vandrende arter, gælder bestemmelserne i nr. 8 i dette kapitel.
 1.2. Fiskerilogbøgerne indgives på følgende måde:
 a)
 for fartøjer, der har pligt til at lande eller omlade fangsten, afleveres originalen af hver fiskerilogbog til den mauretanske kystvagt, som kvitterer skriftligt for modtagelsen
 b)
 for øvrige fartøjer gælder, at hvis fiskerfartøjet forlader Mauretaniens fiskerizone uden at have anløbet havn i Mauretanien, indgives hver original fiskerilogbog senest 7 dage efter anløb af anden havn og under alle omstændigheder senest 20 dage efter, at fartøjet har forladt Mauretaniens fiskerizone
 c)
 inden for samme frist er rederen forpligtet til at fremsende en kopi af logbogen til medlemsstatens myndigheder og til Den Europæiske Union via delegationen
 d)
 det bør så vidt muligt ske pr. e-mail til den adresse, Mauretanien har opgivet, og som er anført i tillæg 12, eller
 e)
 pr. fax til det nummer, som Mauretanien har meddelt, eller
 f)
 pr. post sendt til Mauretanien.
 1.3. Manglende overholdelse af en af bestemmelserne i nr. 1.1 og 1.2 ovenfor medfører automatisk suspension af fiskerilicensen, indtil rederen har opfyldt sine forpligtelser, uden at dette er til hinder for, at sanktionerne i den mauretanske lovgivning iværksættes.
 2. Supplerende fiskerilogbog (landings- og omladningsopgørelse)
 2.1. Ved landing eller omladning skal fartøjsføreren korrekt og læseligt udfylde en supplerende fiskerilogbog som vist i tillæg 6 til dette bilag og underskrive den.
 2.2. Ved afslutningen af hver landing sender rederen øjeblikkelig originalen af den supplerende fiskerilogbog til den mauretanske kystvagt med kopi til ministeriet. Inden for en frist på 7 arbejdsdage sendes en kopi til flagmedlemsstatens nationale myndigheder og til Den Europæiske Union via delegationen.
 2.3. Ved afslutningen af hver godkendt omladning sender fartøjsføreren omgående originalen af den supplerende fiskerilogbog til den mauretanske kystvagt med kopi til ministeriet. Inden for en frist på 7 arbejdsdage sendes en kopi til flagmedlemsstatens nationale


text:
myndigheder og til Den Europæiske Union via delegationen.
 2.4. Manglende overholdelse af bestemmelserne i nr. 2.1, 2.2 og 2.3 ovenfor medfører automatisk suspension af fiskerilicensen, indtil rederen har opfyldt sine forpligtelser.
 3. Oplysningernes pålidelighed
 3.1. Oplysningerne i de dokumenter, der er omhandlet i ovenstående punkter, skal afspejle de faktiske fiskeriforhold, så de kan indgå i grundlaget for overvågning af fiskeressourcernes udvikling.
 3.2. Med hensyn til mindstemål for fisk om bord på fartøjerne følges mauretansk lovgivning, jf. tillæg 7.
 3.3. Tillæg 8 indeholder en liste over omregningsfaktorer for fangsterne, alt efter fiskenes behandlingsgrad, dvs. hovedskårne/hele og/eller rensede/hele.
 4. Overgang til et elektronisk system
 Parterne udarbejder en protokol til elektronisk udveksling af alle data vedrørende fangster og erklæringer (»Electronic Reporting System«), kaldet ERS-data, der ses i tillæg 10. Parterne træffer foranstaltninger for at gennemføre denne protokol og erstatte papirudgaven af fangstopgørelser med ERS-data, så snart Mauretanien har indført det nødvendige udstyr og software.
 5. Tolerancen for afvigelser
 Tolerancen mellem de fangster, der er registreret i fiskerilogbogen, og den vurdering af fangsterne, der er foretaget i forbindelse med en inspektion eller en landing, beregnes på grundlag af en repræsentativ stikprøve, og må højst være:
 9 % for fersk fisk
 4 % for frosset ikke-pelagisk og pelagisk fisk
 6. Bifangster
 Protokollens tekniske specifikationsblade indeholder specifikationer vedrørende bifangster. Enhver overskridelse af procentsatserne for tilladte bifangster giver anledning til sanktioner.
 7. Kvartalsvis rapportering af samlede fangster
 7.1. Den Europæiske Union sender inden udløbet af hvert igangværende kvartal Mauretanien en elektronisk meddelelse i overensstemmelse med modellen i tillæg 9 om de samlede fangster pr. fiskerikategori, der er taget af EU-fartøjerne i det foregående kvartal.
 7.2. Oplysningerne opdeles efter måned, fiskerikategori, fartøj og fiskeart.
 7.3. Den endelige opgørelse over de årlige fangster fastlægges i en aftale mellem parterne i Den Blandede Komité.
 7.4. Tillæg 8 indeholder en liste over omregningsfaktorer for fangster af pelagiske arter, alt efter fiskenes behandlingsgrad, dvs. hovedskårne/hele og/eller rensede/hele.
 8. Særlige betingelser for tunfiskerfartøjer
 8.1. Tunfiskerfartøjerne skal for hver fiskeriperiode i de mauretanske farvande føre en logbog i overensstemmelse med modellen i tillæg 5 til dette bilag. Logbogen udfyldes også, selv om der ikke tages fangster.
 8.2. Fiskerilogbøgerne indgives på følgende måde:
 a)
 ved indsejling i/udsejling af en mauretansk havn afleveres originalen af hver fiskerilogbog til den mauretanske kystvagt, som kvitterer skriftligt for modtagelsen
 b)
 hvis fiskerfartøjet forlader Mauretaniens fiskerizone uden at have anløbet havn i Mauretanien, indgives hver original fiskerilogbog senest 14 dage efter anløb af anden havn og under alle omstændigheder senest 45 dage efter, at fartøjet har forladt Mauretaniens fiskerizone
 c)
 inden for samme frist er rederen forpligtet til at fremsende en kopi af logbogen til medlemsstatens myndigheder og til Den Europæiske Union via delegationen
 d)
 så vidt muligt pr. e-mail til den adresse, Mauretanien har opgivet og som er anført i tillæg 12, eller
 e)
 pr. fax til et nummer meddelt af Mauretanien, eller
 f)
 pr. post sendt til Mauretanien.
 8.3. Tunfiskerfartøjerne følger alle henstillinger fra ICCAT (Den Internationale Kommission for Bevarelse af Tunfiskebestanden i Atlanterhavet).
 KAPITEL V
 LANDING OG


text:
OMLADNING
 1. Landinger
 1.1. Fartøjer, der fisker efter demersale arter, er forpligtet til at lande deres fangster.
 1.2. Der kan på rederens anmodning indrømmes specifikke undtagelser for rejefiskerflåden i perioder med meget varmt vejr, f.eks. august og september.
 1.3. Landingsforpligtelsen omfatter ikke en forpligtelse til at opbevare og forarbejde fangsterne.
 1.4. Fartøjer uden fryseanlæg til pelagisk fiskeri er forpligtet til at lande deres fangster i det omfang, forarbejdningsanlæggene i Nouadhibou har kapacitet til at modtage fangsterne, og under hensyntagen til den faktiske efterspørgsel på markedet.
 1.5. Der gælder ikke nogen landingsforpligtelse for den sidste fangstrejse (den fangstrejse, der går umiddelbart forud for, at fartøjet forlader de mauretanske fiskerizoner i en periode på mindst tre måneder). Perioden er på to måneder for rejefiskerfartøjer.
 1.6. Føreren af et EU-fartøj giver senest 24 timer pr. fax eller pr. e-mail havnemyndighederne i Port autonome de Nouadhibou (PAN) og den mauretanske kystvagt med kopi til Den Europæiske Unions delegation besked om landingsdatoen med angivelse af følgende oplysninger:
 a)
 navnet på det fiskerfartøj, hvis fangst skal landes
 b)
 forventet dato og klokkeslæt for landing
 c)
 mængde (i kilogram levende vægt) af hver art, der skal landes (angivet ved alfa-3-FAO-koden for arten).
 1.7. Som svar på ovennævnte meddelelse giver den mauretanske kystvagt inden for en frist på 12 timer pr. fax eller e-mail fartøjsføreren eller dennes repræsentant sit samtykke med kopi til Den Europæiske Unions delegation.
 1.8. Et EU-fartøj, der lander sin fangst i en havn i Mauretanien, er fritaget for enhver skat eller afgift med tilsvarende virkning undtagen havneafgifter og -gebyrer, der gælder på samme betingelser som for mauretanske fartøjer.
 1.9. Fiskevarerne er omfattet af en økonomisk toldoplagsordning efter gældende mauretansk lovgivning. De er derfor fritaget for enhver toldprocedure og told eller afgift med lignende virkning ved deres ankomst til den mauretanske havn eller ved eksport og anses for varer under »midlertidig forsendelse« (»midlertidigt oplag«).
 1.10. Rederen bestemmer selv destinationen for varerne om bord på sit fartøj. Varerne kan forarbejdes, oplagres under en toldprocedure, sælges i Mauretanien eller eksporteres (i udenlandsk valuta).
 1.11. Salg i Mauretanien til det mauretanske marked pålægges de samme skatter og afgifter som mauretanske fiskevarer.
 1.12. Fortjenesten kan udføres uden yderligere afgifter (fritagelse for told og afgifter med lignende virkning).
 2. Omladning
 2.1. Frysetrawlere til pelagisk fiskeri, der har ret til at omlade deres fangst, jf. overensstemmelsesattesten, er forpligtet til at omlade i havn eller ved bøje 10 på reden ud for Nouadhibou havn, undtagen hvis der er tale om sidste fangstrejse.
 2.2. Inden for rammerne af projekter for økonomisk udvikling, som afspejler målsætningerne i artikel 7 i protokollen, kan de mauretanske myndigheder tilpasse betingelserne for landing og omladning. Parterne drøfter spørgsmålet inden for rammerne af Den Blandede Komité.
 2.3. Et EU-fartøj, der lander sin fangst i Port Autonome de Nouadhibou, er fritaget for enhver skat eller afgift med tilsvarende virkning undtagen havneafgifter og -gebyrer, der gælder på samme betingelser som for mauretanske fartøjer.
 2.4. Der gælder ikke nogen omladningsforpligtelse for den sidste fangstrejse (den fangstrejse, der går umiddelbart forud for, at


text:
fartøjet forlader de mauretanske fiskerizoner i en periode på mindst tre måneder).
 2.5. Føreren af et EU-fartøj giver senest 24 timer pr. fax eller pr. e-mail havnemyndighederne i Port autonome de Nouadhibou (PAN) og den mauretanske kystvagt med kopi til Den Europæiske Unions delegation besked om omladningsdatoen og oplyser i den forbindelse:
 a)
 navnet på det fiskerfartøj, hvis fangst skal landes
 b)
 forventet dato og klokkeslæt for omladning
 c)
 mængde (i kilogram levende vægt) af hver art, der skal omlades (angivet ved alfa-3-FAO-koden for arten).
 2.6. Som svar på ovennævnte meddelelse giver den mauretanske kystvagt inden for en frist på 12 timer pr. fax eller e-mail fartøjsføreren eller dennes repræsentant sit samtykke, med kopi til Den Europæiske Unions delegation
 2.7. Mauretanien forbeholder sig ret til at nægte omladning, hvis transportfartøjet har drevet ulovligt, urapporteret og ureguleret fiskeri, det være sig i eller uden for Mauretaniens fiskerizoner.
 KAPITEL VI
 KONTROL
 1. Indsejling i og udsejling af Mauretaniens fiskerizone
 1.1. EU-fiskerfartøjer med fiskeritilladelse skal senest 36 timer inden indsejling eller udsejling af Mauretaniens fiskerizone give Mauretanien meddelelse herom; for notfartøjer til tunfiskeri og stangfiskerfartøjer til tunfiskeri og langlinefartøjer er fristen forkortet til 6 timer.
 1.2. Ved meddelelsen om indsejling i eller udsejling af fiskerizonen meddeler fartøjet navnlig følgende oplysninger:
 a)
 fartøjets navn
 b)
 fartøjets radiokaldesignal
 c)
 forventet dato (dd/mm/åååå), klokkeslæt (UTC) og planlagt ind- og udsejlingspunkt (grad/min./sek.)
 d)
 mængde af hver art om bord (angivet ved artens alfa-3-FAO-kode) udtrykt i kilogram levende vægt eller i givet fald antal fisk
 e)
 varernes præsentation.
 1.3. Meddelelsen gives så vidt mulig pr. e-mail, eller, hvis dette ikke er muligt, pr. fax eller pr. radio, til en e-mailadresse, et faxnummer eller radiofrekvens som meddelt af Mauretanien (se tillæg 12). Mauretanien bekræfter straks modtagelsen af meddelelsen pr. e-mail eller pr. fax.
 1.4. Disse oplysninger vedrørende fartøjers indsejling og udsejling sendes også samtidig til Den Europæiske Unions delegation Mauretanien til den e-mailadresse, der er angivet i tillæg 12.
 1.5. Mauretanien giver hurtigst muligt de berørte fartøjer og EU meddelelse om eventuelle ændringer af e-mailadresse, telefonnummer eller radiofrekvens. Disse ændringer gengives, pro memoria, i bilaget til Den Blandede Komités rapport, der følger efter ændringen.
 1.6. Ethvert fartøj, der tages i at fiske i Mauretaniens fiskerizone uden i forvejen at have meddelt sin indsejling i zonen, betragtes som et fartøj, der fisker uden tilladelse.
 1.7. Indsejlings- og udsejlingsmeddelelserne beholdes om bord på fartøjet i mindst ét år efter datoen for meddelelsen.
 1.8. Mens de befinder sig i Mauretaniens fiskerizone, skal EU-fartøjer til stadighed overvåge frekvenserne for internationale radiokaldesignaler (VHF kanal 16 eller HF 2 182 kHz).
 1.9. Ved modtagelse af meddelelser om udsejling af fiskerizonerne forbeholder de mauretanske myndigheder sig ret til at gennemføre kontrol inden fartøjets udsejling i form af en stikprøvekontrol på reden ud for Nouadhibou eller Nouakchott.
 1.10. En sådan kontrol må højst vare 6 timer for fartøjer til pelagisk fiskeri (fiskerikategori 6 og 7) og højst 3 timer for de øvrige fiskerikategorier.
 1.11. Manglende overholdelse af ovennævnte bestemmelser giver anledning til følgende sanktioner:
 a)
 første gang:


text:
—
 fartøjet omdirigeres, hvis muligt
 —
 fangsten om bord landes og konfiskeres til fordel for Mauretaniens statskasse
 —
 fartøjet idømmes en bøde, der er lig med minimumsbeløbet i det bødeinterval, der er fastlagt i den mauretanske lovgivning
 b)
 anden gang:
 —
 fartøjet omdirigeres, hvis muligt
 —
 fangsten om bord landes og konfiskeres til fordel for Mauretaniens statskasse
 —
 fartøjet idømmes en bøde, der er lig med maksimumbeløbet i det bødeinterval, der er fastlagt i den mauretanske lovgivning
 —
 licensen annulleres for den resterende gyldighedsperiode
 c)
 tredje gang:
 —
 fartøjet omdirigeres, hvis muligt
 —
 fangsten om bord landes og konfiskeres til fordel for Mauretaniens statskasse
 —
 licensen inddrages definitivt
 —
 fartøjsføreren og fartøjet får forbud mod fiskeri i Mauretanien.
 1.12. Hvis det pågældende fartøj flygter, informerer ministeriet Den Europæiske Union og flagmedlemsstaten herom, således at sanktionerne i nr. 1.11 ovenfor kan iværksættes.
 2. Bestemmelser vedrørende inspektion på havet og i havn
 2.1. Mauretanien træffer de nødvendige foranstaltninger til at sikre, at de inspektioner, der udføres på havet og i havn om bord på Den Europæiske Unions fartøjer inden for rammerne af denne aftale:
 a)
 udføres af den mauretanske kystbevogtnings fartøjer og/eller embedsmænd, som tydeligt kan identificeres som værende bemyndiget af Mauretanien til at udføre fiskerikontrol. Hver embedsmand fra Mauretaniens kystvagt skal være uddannet til at udføre fiskerikontrol og bærer et tjenestekort, som er udstedt af Mauretanien, hvorpå er anført hans identitet og kvalifikationer
 b)
 påvirker under ingen omstændigheder fartøjets og besætningens sikkerhed.
 2.2. Ved inspektion på havet kan den mauretanske kystvagts embedsmænd ikke komme om bord på Den Europæiske Unions fiskerfartøj uden forudgående meddelelse via VHF-radio eller ved brug af den internationale signalkode. Hvert transportmiddel, som anvendes til gennemførelse af inspektionen, skal klart og tydeligt hejse en officiel vimpel eller et symbol, som signalerer, at det udfører fiskeriinspektionsopgaver på vegne af Mauretanien.
 2.3. Føreren af Den Europæiske Unions fartøj skal bistå embedsmændene fra den mauretanske kystvagt med at komme om bord og i udførelsen af deres arbejde. Han skal samarbejde med embedsmændene fra den mauretanske kystvagt.
 2.4. Inspektionen gennemføres af et antal embedsmænd fra den mauretanske kystvagt, som er tilpasset omstændighederne omkring inspektionen, og de skal fremvise id og kvalifikationer, inden de foretager inspektionen.
 2.5. Den mauretanske kystvagts embedsmænd kan undersøge alle områder, alt udstyr, alle fiskeredskaber, alle fangster, alle dokumenter og alle de registreringer af dataoverførsler, som de skønner nødvendige for at kunne verificere, at denne aftale overholdes. De kan ligeledes stille spørgsmål til fartøjsføreren, besætningsmedlemmerne og alle andre personer, der er om bord på det fartøj, der inspiceres. De kan tage kopi af alle dokumenter, der findes relevante.
 2.6. Den mauretanske kystvagts embedspersoner kan ikke blande sig i EU-fartøjets førers ret til at kommunikere med ejeren og/eller myndighederne i fartøjets flagstat.
 2.7. Den mauretanske kystvagts embedsmænd må ikke opholde sig længere om bord på EU-fartøjet, end det er nødvendigt for at løse inspektionsopgaverne. Under alle omstændigheder må inspektionen ikke vare længere end 3 timer for pelagiske kategorier og 1,5 time for de øvrige kategorier, medmindre det er absolut nødvendigt.


text:
2.8. Den mauretanske kystvagts embedsmænd foretager inspektionen på en sådan måde, at fartøjet, dets fiskeriaktiviteter og last samt landing eller omladning påvirkes mindst muligt.
 2.9. Mauretanien skal sikre, at eventuelle klager i forbindelse med inspektion af et EU-fartøj undersøges grundigt og i henhold til national lovgivning.
 2.10. Mauretanien kan give tilladelse til, at Den Europæiske Union deltager i inspektion på land og på havet som observatør.
 2.11. Ved afslutning af hver inspektion udarbejder den mauretanske kystvagts embedsmænd en inspektionsrapport, der indeholder resultatet af inspektionen, de formodede overtrædelser og de yderligere foranstaltninger, der eventuelt kan træffes af Mauretanien.
 2.12. Føreren af EU-fartøjet har ret til at anføre eventuelle bemærkninger i inspektionsrapporten.
 2.13. Inspektionsrapporten underskrives af den embedsmand fra den mauretanske kystvagt, som udarbejder rapporten, og af EU-fartøjets fører. Fartøjsførerens underskrift gælder kun som kvittering for modtaget kopi af rapporten. Hvis fartøjsføreren nægter at underskrive inspektionsrapporten, skal han i inspektionsrapporten skriftligt give en begrundelse herfor og anføre »underskrift nægtet«.
 2.14. Hvis inspektionsrapporten udfærdiges manuelt, skal skriften være letlæselig, og der skal anvendes udsletteligt blæk.
 2.15. Den mauretanske kystvagts embedsmænd giver EU-fartøjets fører en kopi af inspektionsrapporten, inden de forlader fartøjet. Mauretanien sender en kopi af inspektionsrapporten til Den Europæiske Union senest 4 dage (inspektion på havet) og 24 timer (inspektion i havn) efter inspektionen uanset resultatet af inspektionen.
 3. Ordning med gensidig observation af kontrol på land og på havet
 3.1. De to parter kan beslutte at indføre en ordning med gensidig observation af kontrol på land og på havet. Med henblik herpå udpeger de hver især repræsentanter, der er til stede ved de respektive nationale myndigheders kontrol og inspektion, og som kan fremsætte bemærkninger med hensyn til gennemførelsen af protokollen.
 3.2. Disse repræsentanter skal have følgende kvalifikationer:
 —
 en faglig uddannelse
 —
 tilstrækkelig erfaring inden for fiskeri
 —
 indgående kendskab til aftalens og denne protokols bestemmelser.
 3.3. Når repræsentanterne er til stede ved inspektioner, foretages disse af de nationale kontrolmyndigheder, og repræsentanterne kan ikke på eget initiativ udøve de inspektionsbeføjelser, som de nationale embedsmænd har.
 3.4. Når repræsentanterne ledsager de nationale embedsmænd, skal de have adgang til de fartøjer, lokaler og dokumenter, som embedsmændene inspicerer, med henblik på indsamling af de ikke-personlige oplysninger, der er nødvendige for, at de kan udføre deres arbejde.
 3.5. Repræsentanterne ledsager de nationale kontrolmyndigheder under deres besøg om bord på fartøjer i havn, i auktionshaller, hos fiskegrossister, i fryselagre og andre lokaler i forbindelse med landing og opbevaring af fisk inden første salg på det område, hvor første markedsføring finder sted.
 3.6. Repræsentanterne udarbejder og sender hver fjerde måned en rapport om de kontroller, som de har deltaget i. Rapporten sendes til de kompetente myndigheder. Disse myndigheder fremsender en kopi til den anden kontraherende part.
 3.7. Parterne kan beslutte at gennemføre mindst to årlige inspektioner henholdsvis i Mauretanien og i Europa.
 3.8. Repræsentanten skal i forbindelse med fælles kontrol behandle materiel og udstyr om bord på fartøjerne og andre installationer med respekt og har tavshedspligt med hensyn til alle de dokumenter, som han har adgang til.


text:
Parterne enes om at iagttage tavshedspligten fuldt ud i forbindelse med gennemførelsen af denne ordning. Repræsentanten meddeler kun resultaterne af sit arbejde til sine egne kompetente myndigheder.
 3.9. Dette program anvendes i Den Europæiske Unions landingshavne og i mauretanske havne.
 3.10. Hver kontraherende part bærer alle omkostninger i forbindelse med sin repræsentant ved fælles kontroller, herunder rejse- og opholdsudgifter.
 KAPITEL VII
 OVERTRÆDELSER
 1. Besøgsrapport og overtrædelsesrapport
 1.1. Hver konstateret overtrædelse begået af et EU-fiskerfartøj skal være konstateret af den mauretanske kystvagts embedsmænd og skal være baseret på en objektiv og materiel konstatering af kendsgerninger, der kan kvalificeres som en overtrædelse. Der må ikke være tale om en formodning om overtrædelse.
 1.2. Inspektionsrapporten, hvori omstændighederne ved og årsagerne til overtrædelsen, skal underskrives af fartøjsføreren, som kan tilføje eventuelle bemærkninger og forbehold, og som straks får en kopi heraf af den mauretanske kystvagt, jf. nr. 2.15 i kapitel VI. En sådan underskrift indskrænker ikke de rettigheder og de forsvarsmuligheder, som fartøjsføreren kan påberåbe sig i forbindelse med den påståede overtrædelse.
 1.3. Overtrædelsesrapporten udarbejdes af den mauretanske kystvagt i nøje overensstemmelse med eventuelt konstaterede overtrædelser, som indgår i den inspektionsrapport, der er udarbejdet efter kontrollen af fartøjet. Den skal ledsages af ethvert bevismateriale, som gør det muligt at begrunde realiteten af den konstaterede overtrædelse på objektiv vis.
 1.4. Under kontrollen tages der hensyn til resultaterne af den tekniske kontrol af fartøjets specifikationer (kapitel II).
 2. Meddelelse af overtrædelser
 2.1. I tilfælde af overtrædelser sender den mauretanske kystvagt straks pr. post fartøjsrepræsentanten en rapport om overtrædelsen sammen med inspektionsrapporten. Den mauretanske kystvagt underretter straks Den Europæiske Union herom og forsyner sidstnævnte med den relevante dokumentation.
 2.2. Hvis en overtrædelse ikke kan bringes til ophør på havet, skal fartøjsføreren på anmodning af den mauretanske kystvagt sejle sit fartøj til havnen i Nouadhibou (omdirigering), og den mauretanske kystvagt informerer straks Den Europæiske Union herom. I tilfælde af en overtrædelse, som fartøjsføreren erkender at have begået, og som kan bringes til ophør på havet, kan fartøjet fortsætte med at fiske. I begge tilfælde kan fartøjet fortsætte med at fiske, når overtrædelsen er bragt til ophør.
 3. Behandling af en overtrædelse uden omdirigering
 3.1. Efter denne protokol kan overtrædelsessager behandles enten ved mægling eller ad rettens vej.
 3.2. Inden behandlingen af overtrædelsen og senest 24 timer efter meddelelsen af overtrædelsen, modtager Den Europæiske Union fra Mauretanien alle de detaljerede oplysninger, som vedrører de forhold, som overtrædelsen består i, og eventuelle følger.
 3.3. Den mauretanske kystvagt indkalder mæglingskommissionen. Alle oplysninger om forløbet af mæglingen eller retssagen i forbindelse med Den Europæiske Unions fartøjers overtrædelser meddeles så hurtigt som muligt Den Europæiske Union. Hvis det er nødvendigt, kan formanden for mæglingskommissionen undtagelsesvist give to repræsentanter for rederen lov til at deltage i mæglingskommissionens møder. Han har ret til at gøre sine argumenter gældende og fremlægge yderligere oplysninger om sagens omstændigheder.
 3.4. Resultatet, som mæglingsgruppen når frem til, meddeles så hurtigt som muligt til rederen eller dennes repræsentant samt til Den Europæiske Union via delegationen.
 3.5. Betaling af eventuelle bøder sker


text:
ved bankoverførsel senest 30 dage efter mæglingsprocedurens afslutning. Eventuelle bøder skal være betalt, før det pågældende fartøj kan forlade den mauretanske fiskerizone. Som dokumentation for betaling af bøden godtages en kvittering udstedt af Mauretaniens statskasse eller på andre dage end arbejdsdage en SWIFT-bankoverførsel bekræftet af Mauretaniens nationalbank (BCM).
 3.6. Hvis mæglingen er slået fejl, overdrager ministeriet straks sagen til Mauretaniens offentlige anklager. Hvis sagen slutter med domfældelse i form af bøde, skal bøden betales ved overførsel senest 30 dage efter domfældelse. Som dokumentation for betaling af bøden godtages en kvittering udstedt af Mauretaniens statskasse eller på andre dage end arbejdsdage en SWIFT-bankoverførsel bekræftet af Mauretaniens nationalbank (BCM).
 4. Behandling af en overtrædelse med omdirigering
 4.1. Fartøjet, der omdirigeres som følge af påvisningen af en overtrædelse, tilbageholdes i havnen, indtil forpligtelserne som følge af mæglingsproceduren er opfyldt.
 4.2. Før der indledes en retslig procedure, forsøges den formodede overtrædelse behandlet efter mæglingsproceduren på de i nr. 3.3-3.5 fastsatte betingelser. Denne procedure afsluttes senest tre arbejdsdage efter den dato, hvor omdirigeringen er startet.
 4.3. Inden mæglingsproceduren og senest 48 timer efter datoen for omdirigeringens start modtager Den Europæiske Union fra Mauretanien alle de detaljerede oplysninger, som vedrører de forhold, som overtrædelsen består i, og eventuelle følger.
 4.4. Hvis mæglingen er slået fejl, overdrager ministeriet straks sagen til Mauretaniens offentlige anklager. Hvis sagen slutter med domfældelse i form af bøde, skal bøden betales i henhold til nr. 3.6.
 4.5. I henhold til bestemmelserne i den gældende lovgivning stiller rederen en bankgaranti, som skal fastsættes af den kompetente myndighed eller den kompetente domstol inden for senest 72 timer efter mæglingsprocedurens afslutning under hensyntagen til omkostningerne ved opbringningen og størrelsen af de bøder og den erstatning, som de ansvarlige for overtrædelsen kan idømmes. Bankgarantien frigives først, når retssagen er afgjort. Den frigives straks, hvis sagen ender uden domfældelse. Hvis fartøjet idømmes en bøde, der er mindre end den stillede sikkerhed, frigiver de kompetente mauretanske myndigheder det overskydende beløb.
 4.6. Fartøjet frigives:
 a)
 efter at de forpligtelser, som følger af mæglingen, er opfyldt, eller
 b)
 når den i nr. 4.5 ovenfor omhandlede bankgaranti er stillet og accepteret af ministeriet i afventning af en domstolsafgørelse. Som dokumentation for betaling af garantien godtages en kvittering udstedt af Mauretaniens statskasse eller på andre dage end arbejdsdage en SWIFT-bankoverførsel bekræftet af Mauretaniens nationalbank (BCM).
 5. Udveksling af oplysninger om kontroller og overtrædelser
 Parterne forpligter sig til at forbedre de nødvendige procedurer for at sikre en fortsat dialog om de gennemførte kontrolforanstaltninger, igangværende overtrædelsessager, resultaterne af mæglingsprocedurer og retssager og alle vanskeligheder ved udførelsen af kontroller og opfølgningen af overtrædelsessager.
 KAPITEL VIII
 SATELLITBASERET FARTØJSOVERVÅGNINGSSYSTEM (FOS)
 Satellitovervågningen af EU-fartøjer foregår ved hjælp af en dobbelttransmission i et trekantflow:
 1)
 EU-fartøj — flagstatens fiskeriovervågningscenter (FOC) — Mauretaniens fiskeriovervågningscenter (FOC)
 2)
 EU-fartøj — Mauretaniens fiskeriovervågningscenter (FOC) — flagstatens fiskeriovervågningscenter (FOC)
 I tilfælde af vanskeligheder ved indførelsen af trekantflowet træffer parterne inden for rammerne af Den Blandede Komité de foranstaltninger, som er nødvendige til at løse disse vanskeligheder.
 1. Fartøjspositionsmeldinger — FOS
 EU-fartøjer med fiskeritilladelse skal,


text:
når de befinder sig i Mauretaniens fiskerizone, være udstyret med et satellitbaseret fartøjsovervågningssystem (FOS), som sikrer automatisk og løbende transmission hver time af fartøjernes position til fiskeriovervågningscentret (FOC) i fartøjernes flagstat.
 2. Bestemmelser for transmission af meldinger
 2.1. Positionsmeldingen skal indeholde følgende oplysninger:
 a)
 fartøjets identifikation
 b)
 fartøjets seneste geografiske position (længdegrad og breddegrad) med en fejlmargin på under 500 meter og et konfidensinterval på 99 %
 c)
 dato og klokkeslæt for registrering af position
 d)
 fartøjets fart og kurs
 e)
 opfylde de krav til format, der er fastsat i tillæg 9 til dette bilag.
 2.2. Den første position, der registreres efter indsejling i Mauretaniens fiskerizone, angives med koden »ENT«. Alle efterfølgende positioner angives med koden »POS«, bortset fra den første position, der registreres efter udsejling af Mauretaniens fiskerizone og angives med koden »EXI«.
 2.3. Flagstatens FOC og Mauretaniens FOC er ansvarlig for automatisk behandling og i givet fald elektronisk transmission af positionsmeldinger. Positionsmeldingerne registreres på en sikker måde og opbevares i tre år.
 3. Fartøjets fremsendelse af positionsmeldinger i tilfælde af driftssvigt i FOS
 3.1. Fartøjsføreren sørger for, at fartøjets FOS altid er fuldt funktionsdygtigt, og at positionsmeldinger sendes korrekt til flagstatens FOC.
 3.2. Hvis der opstår en teknisk fejl i fiskerfartøjets udstyr til permanent satellitovervågning, eller det ikke fungerer, sørger fartøjsføreren for i tide at sende oplysningerne i nr. 2.1 sende pr. e-mail, pr. radio eller pr. fax til flagstatens FOC. I så fald skal der sendes en opsummerende positionsrapport hver 4. time. Flagstatens FOC sender straks disse meddelelser til Mauretaniens FOC.
 3.3. Hvis FOS-systemet om bord på fartøjet svigter eller ikke fungerer korrekt, skal fartøjsføreren og/eller ejeren sørge for, at FOS-systemet repareres eller udskiftes inden for senest 5 dage. Hvis denne frist ikke overholdes, skal fartøjet enten sejle ud af den mauretanske fiskerizone eller anløbe en mauretansk havn. Hvis fartøjet gør ophold i en mauretansk havn inden for disse 5 dage, må det først genoptage fiskeriet i Mauretaniens fiskerizone, når dets FOS-system er fuldt ud funktionsdygtigt, med mindre Mauretanien giver dispensation hertil. Hvis der er tale om et alvorligt teknisk problem, hvis løsning kræver længere tid, kan der efter anmodning fra fartøjsføreren gives dispensation på op til 15 dage.
 3.4. Efter svigt i FOS-systemet må fartøjet først forlade en havn, når:
 —
 det over for flagstaten er godtgjort, at systemet igen er operationelt, eller
 —
 det får flagstatens tilladelse. I sidstnævnte tilfælde informerer flagstaten Mauretanien om sin beslutning før fartøjets afsejling.
 4. Sikker fremsendelse af positionsmeldinger mellem flagstatens FOC og Mauretanien
 4.1. Flagstatens FOC sender automatisk og straks de relevante fartøjers positionsmeldinger til Mauretaniens FOC. Flagstatens og Mauretaniens fiskeriovervågningscentre (FOC) udveksler e-mailadresser. De giver straks hinanden meddelelse om eventuelle ændringer heraf.
 4.2. Fremsendelsen af positionsmeldinger mellem flagstatens og Mauretaniens FOC sker elektronisk gennem et sikkert kommunikationssystem.
 4.3. Mauretaniens FOC underretter hurtigst muligt flagstatens FOC og Den Europæiske Union elektronisk, hvis der ikke længere regelmæssigt modtages positionsmeldinger for et fartøj med fiskeritilladelse, og det pågældende fartøj ikke har meddelt, at det er sejlet ud af Mauretaniens fiskerizone.
 5.


text:
Funktionsfejl i kommunikationssystemet
 5.1. Mauretanien er ansvarlig for, at dets elektroniske udstyr er kompatibelt med det elektroniske udstyr, som flagstatens FOC anvender. Mauretanien giver hurtigst muligt Den Europæiske Union meddelelse om eventuelle funktionsfejl i forbindelse med fremsendelse og modtagelse af positionsmeldinger med henblik på snarest muligt at få løst det pågældende tekniske problem. Eventuelle tvister forelægges for Den Blandede Komité.
 5.2. Fartøjsføreren betragtes som ansvarlig for enhver påvist manipulation af fartøjets FOS med henblik på at forstyrre systemets drift eller forfalske positionsmeldinger. Enhver overtrædelse giver anledning til sanktioner i henhold til protokollen.
 6. Ændring af positionsmeldingshyppighed
 6.1. Ved begrundet mistanke om overtrædelse kan Mauretanien sende en anmodning til flagstatens FOC med kopi til Den Europæiske Union om at reducere positionsmeldingsintervallet for et fartøj til intervaller på tredive minutter i en vis undersøgelsesperiode. Mauretanien sender bevismaterialet til flagstatens FOC og til Den Europæiske Union. Flagstatens FOC sender hurtigst muligt positionsmeldingerne efter den nye hyppighed til Mauretanien.
 6.2. Når den pågældende undersøgelsesperiode er afsluttet, underretter Mauretanien flagstatens FOC og Den Europæiske Union om en eventuel opfølgning.
 KAPITEL IX
 PÅMØNSTRING AF MAURETANSKE SØMÆND
 1. Det foreskrevne antal mauretanske sømænd, der skal påmønstres
 1.1. Ejeren af fiskerfartøjet påmønstrer mauretanske sømænd til at arbejde om bord på sit EU-fiskerfartøj som besætningsmedlemmer i den periode, fartøjet fisker i Mauretaniens fiskerizone.
 1.2. Ministeriet opstiller og fører i overensstemmelse med internationale normer en liste med et tilstrækkeligt antal mauretanske sømænd, der har den krævede uddannelse, erfaring og egnethed, ud fra hvilken ejerne af Den Europæiske Unions fiskerfartøjer frit vælger de sømænd, der skal påmønstres til at arbejde om bord på deres fartøjer i henhold til nr. 1.1. Denne liste meddeles rederierne, Den Europæiske Union og flagmedlemsstaterne.
 1.3. Minimumsantallet af mauretanske sømænd, der i henhold til nr. 1.1 og 1.2 skal påmønstres, er:
 a)
 for notfartøjer til tunfiskeri, én sømand pr. fartøj
 b)
 for stangfiskerfartøjer til tunfiskeri, tre sømænd pr. fartøj
 c)
 for rejefiskerfartøjer og fartøjer, der fisker efter demersale arter, 60 % af besætningen rundet ned til nærmeste hele tal, eksklusive officerer, som ikke er medtaget på denne liste
 d)
 for alle trawlere til pelagisk fiskeri, 60 % af bemandingen, der udfører produktionsrelaterede funktioner (produktionsanlæg, pakning og frysning), som anført i fartøjets besætningsplan, som er behørigt påtegnet af flagstagens kompetente myndigheder.
 1.4. Hvis ejeren af fiskerfartøjet påmønstrer mauretanske officerselever, trækkes dette antal fra minimumsantallet af mauretanske sømænd, som foreskrives i henhold til nr. 1.3.
 1.5. Ejeren af et fiskerfartøj omhandlet i nr. 1.3, litra d), kan gøre brug af det foreskrevne antal mauretanske sømænd inden for rammerne af et dokumenteret og planlagt rotationssystem om bord/på land, som gør det muligt for ham at forvalte sit fiskerfartøj på en ansvarlig og effektiv måde og under overholdelse af foranstaltninger vedtaget af flagstaten i henhold til dens nationale lovgivning og i overensstemmelse med EU-lovgivningen.
 1.6. Fartøjsføreren fører en fortegnelse over de sømænd, der arbejder om bord på fartøjet, idet der opstilles en besætningsliste, som behørigt påtegnes af fartøjsføreren eller af eventuelle andre personer, som er bemyndiget hertil af fartøjsføreren. Besætningslisten ajourføres


text:
og omfatter som minimum følgende detaljerede oplysninger om hver sømand:
 a)
 grad eller funktion
 b)
 nationalitet
 c)
 fødselsdato og fødested
 d)
 identitetsdokumentets type og nummer.
 1.7. Kontrollen af overholdelsen af de krav, der er anført i nr. 1, omfatter EU-fiskerfartøjets besætningsliste på inspektionstidspunktet, således som den er udfærdiget og påtegnet af fartøjsføreren eller af eventuelle andre personer, der er bemyndiget hertil af fartøjsføreren.
 2. Betingelser for adgang for mauretanske sømænd til Den Europæiske Unions fiskerfartøjer
 2.1. Ministeriet sørger for, at den i nr. 1.2 omhandlede liste omfatter detaljerede oplysninger om hver sømand, herunder som minimum efternavn og fornavn, fødselsdato, fødested, kvalifikationer og dokumenter vedrørende vedkommendes fiskerstatus og erfaring.
 2.2. Ministeriet sørger for, at hver sømand, som er opført på den i nr. 1.2 omhandlede liste som minimum opfylder følgende betingelser: sømanden
 a)
 er fortrolig med den grundlæggende terminologi om sikkerhed på et af følgende arbejdssprog: fransk, spansk eller engelsk
 b)
 er i besiddelse af et gyldigt mauretansk pas
 c)
 er i besiddelse af en gyldig søfartsbog eller et tilsvarende dokument
 d)
 er indehaver og i besiddelse af et gyldigt certifikat, som attesterer, at han har gennemført en grunduddannelse i sikkerhed til søs for besætninger på fiskerfartøjer i overensstemmelse med gældende internationale normer
 e)
 er i besiddelse af en gyldig helbredsattest, som attesterer, at han erklæres egnet til at varetage funktioner på et fiskerfartøj, at han ikke lider af en smitsom sygdom, og at han ikke lider af helbredsvanskeligheder, som kan bringe sikkerheden og sundheden for de øvrige personer om bord i fare helbredsundersøgelsen skal foregå i overensstemmelse med gældende internationale normer og omfatter røntgenundersøgelse med henblik på opsporing af tuberkulose
 f)
 er i besiddelse af dokumentation, der kan indføjes i den søfartsbog eller det dokument, der er omhandlet i nr. 2.2, litra c), hvori det detaljeret er beskrevet, hvilke kompetencer, han har erhvervet, navnet på og typen af hvert fiskerfartøj, han har arbejdet på, hans rang eller funktion om bord, og hvor lang tid han var i tjeneste
 g)
 er i besiddelse af et behørigt underskrevet originaleksemplar af en ansættelseskontrakt for sømænd
 h)
 er i besiddelse af alle andre dokumenter, som kræves af fiskerfartøjets flagstat eller fiskerfartøjets ejer.
 2.3. Alle de dokumenter, der er henvist til i nr. 2.2, litra c)-litra h), udstedes på det eller de officielle sprog i Den Islamiske Republik eller i udstedelseslandet, og ledsages af en engelsk oversættelse.
 2.4. I overensstemmelse med gældende internationale normer anses alle de dokumenter, der er henvist til i nr. 2.2, litra c)-litra h), kun som gyldige, hvis de er i fuld overensstemmelse med bestemmelserne i nr. 2.3, er behørigt underskrevet, stadig er gyldige på påmønstringstidspunktet, og hvis fiskerfartøjets flagstat garanterer, at uddannelsen eller den eksamen, for hvilket dokumentet er udstedt, er i fuld overensstemmelse med de krav, som er fastsat af flagstaten.
 Med henblik herpå giver Mauretanien de tjenestemænd, som er udpeget af flagstaten, tilladelse til at udføre de fornødne evalueringer og undersøgelser på sit område. I overensstemmelse med princippet om loyalt samarbejde samarbejder Den Europæiske Unions medlemsstater indbyrdes med


text:
henblik på udførelsen af de opgaver, som følger af dette stykke, med henblik på at lette den administrative byrde for Den Islamiske Republik Mauretanien.
 2.5. De mauretanske sømænd fremlægger for fartøjsføreren på dennes anmodning de dokumenter, som er nævnt i nr. 2.2, med henblik på kontrol. Fartøjsføreren kan opbevare kopier af ovennævnte dokumenter til administrative formål.
 2.6. Ejeren af fiskerfartøjet eller fartøjsføreren, der handler på dennes vegne, kan afvise tilladelsen til at påmønstre en mauretansk sømand på fartøjet, hvis sidstnævnte ikke opfylder de krav, der er fastsat i nr. 2.2-2.4.
 3. Grundlæggende principper og rettigheder på arbejdspladsen
 3.1. De mauretanske sømænd, som er påmønstret til at arbejde om bord Den Europæiske Unions fiskerfartøjer, deres repræsentanter og de pågældende fartøjers redere behandles i overensstemmelse med den lovgivning, der gælder på området til gennemførelsen af Den Internationale Arbejdsorganisation ILO's otte centrale konventioner, som i henhold til ILO's erklæring fra 1998 om grundlæggende principper og rettigheder på arbejdet, skal fremmes og gennemføres af dets medlemmer. Disse konventioner vedrører foreningsfrihed og faktisk anerkendelse af ret til kollektive forhandlinger, afskaffelse af alle former for tvangs- eller pligtarbejde, reel afskaffelse af børnearbejde og ikke-forskelsbehandling, hvad angår beskæftigelse og erhverv.
 3.2. De mauretanske sømænd, som er påmønstret EU-fiskerfartøjer, nyder beskyttelse i kraft af en skriftlig ansættelseskontrakt, der opstilles i overensstemmelse med gældende ret og kollektive overenskomster og nøje regulerer arbejds- og levevilkår om bord.
 4. Midlertidig tilladelse til påmønstring af et lavere antal mauretanske sømænd om bord
 4.1. Den Europæiske Unions fiskerfartøjer kan have et lavere antal mauretanske sømænd om bord end det antal, der foreskrives i nr. 1, straks efter, at de har informeret de kompetente myndigheder i påmønstringshavnen, såfremt:
 a)
 de mauretanske myndigheder ikke har stillet den i nr. 1.2 foreskrevne liste til rådighed for rederen eller dennes repræsentant ved hyringen af sømænd
 b)
 der på den i nr. 1.2 foreskrevne liste ikke er et tilstrækkeligt antal mauretanske sømænd med den krævede uddannelse, erfaring og egnethed
 c)
 en eller flere mauretanske sømænd, som er mødt rettidigt frem til, er afvist af ejeren af fartøjet eller fartøjsføreren på hans vegne, i henhold til nr. 2.6
 d)
 en eller flere mauretanske sømænd, som er påmønstret til at arbejde om bord på fiskerfartøjet, ikke møder op på det meddelte tidspunkt for fartøjets afgang. Den kompetente myndighed i afskibningshavnen underretter straks den mauretanske kystvagt og den regionale fiskeriforvaltning herom og sender straks et eksemplar af denne meddelelse til fartøjets reder eller til repræsentanten, der handler på dennes vegne.
 4.2. Hvis en mauretansk sømand, som er påmønstret til at arbejde om bord på et EU-fiskerfartøj, skal bringes på land, mens fartøjet sejler ud i Mauretanske fiskerizone, af en eller flere af de grunde, der giver ham ret til hjemsendelse, kan fartøjet fortsætte eller genoptage sin fangstrejse uden at erstatte den pågældende sømand med en anden mauretansk sømand.
 4.3. Med henblik på anvendelse af nr. 4.1 til og med 4.2 anses mauretanske sømænd, som forbliver i land inden for rammerne af et dokumenteret og planlagt rotationssystem om bord/på land som omhandlet


text:
i nr. 1.6, for at befinde sig om bord, såfremt deres undertegnede ansættelseskontrakter forefindes om bord på fartøjet.
 5. Straffe og bøder ved manglende overholdelse af minimumsantallet af mauretanske sømænd om bord af andre grunde
 5.1. Hvis ejeren af et fiskerfartøj ikke påmønstrer det antal mauretanske sømænd, der foreskrives i henhold til nr. 1, af anden grund, end den, der er nævnt i nr. 4, har fiskerfartøjets reder pligt til at betale et fast beløb på 20 EUR pr. mauretansk sømand for hver fiskedag i Mauretaniens fiskerizone uden det krævede antal mauretanske sømænd om bord.
 5.2. Rederen for fiskerifartøjet modtager fra ministeriet en regning på den i henhold til nr. 5.1 pålagte bøde, hvis størrelse beregnes efter det faktiske antal fiskedage og ikke efter licensens gyldighedsperiode.
 5.3. Fiskerfartøjets ejer eller repræsentanten, der handler på dennes vegne, betaler regningen omhandlet i nr. 5.2 senest tre måneder efter påvisningen af tilsidesættelsen af nr. 5.1 eller på et senere tidspunkt, hvis en sådan i givet fald er angivet på regningen. Det skyldige indbetales på den konto, der er anført i kapitel I (Generelle bestemmelser) i dette bilag.
 5.4. Gentagen tilsidesættelse som omhandlet i nr. 5.1 fører automatisk til suspension af fiskerfartøjets fiskerilicens, indtil det antal påmønstrede mauretanske sømænd på fiskerfartøjet, der kræves, er nået.
 5.5. De på grundlag af nr. 5.1 indbetalte beløb anvendes til uddannelse af udelukkende mauretanske havfiskere, der er indskrevet ved Ecole nationale d'enseignement maritime et des pêches (den nationale skole for skibsfart og fiskeri).
 6. Oplysninger, der skal indgives til ministeriet
 6.1. Hver EU-flagmedlemsstat meddeler ministeriet på en liste, der opstilles og føres af Den Europæiske Union, navnet på sin kompetente myndighed, jf. nr. 2.4.
 6.2. På baggrund af nr. 2.2, litra d) og h), informerer flagstaten på behørig vis ministeriet gennem Den Europæiske Union om sine krav med hensyn til yderligere dokumenter, der skal fremlægges af de påmønstrede sømænd eller ansatte om bord på fiskerfartøjet, som fører dens flag.
 6.3. Ejeren af fiskerfartøjet eller repræsentanten, der handler på dennes vegne, underretter ministeriet om, at der på grundlag af bemandingslisten, der er nævnt i nr. 1.7, er påmønstret mauretanske sømænd om bord på hans fartøj for at arbejde.
 6.4. Ved modtagelsen af de i nr. 6.3 omhandlede oplysninger overbringer ministeren ejeren af fiskerfartøjet eller en repræsentant, som handlet på dennes vegne, et underskrevet modtagelsesbevis.
 6.5. Ejeren af fiskerfartøjet eller repræsentanten, der handler i dennes navn, sender en kopi af sømandens ansættelseskontrakt direkte til ministeriet senest to måneder efter underskrivelsen heraf.
 6.6. Ved modtagelsen af kopien af den i nr. 6.5 omhandlede ansættelseskontrakt for sømænd sender ministeren ejeren af fiskerfartøjet eller en repræsentant, som handler på dennes vegne, et underskrevet modtagelsesbevis.
 6.7. I tilfælde af vanskeligheder ved anvendelsen af bestemmelserne i dette kapitel holder de to parter samråd, herunder også inden for rammerne af Den Blandede Komité, for at udveksle alle relevante oplysninger om anvendelsen og finde frem til de bedst egnede løsninger på disse vanskeligheder.
 KAPITEL X
 VIDENSKABELIGE OBSERVATØRER
 1. Der indføres en ordning for videnskabelig observation om bord


text:
på Den Europæiske Unions fartøjer.
 2. For hver fiskerikategori udpeger de to parter hver især mindst to fartøjer om året, som skal tage en mauretansk videnskabelig observatør om bord; dette gælder dog ikke for notfartøjer til tunfiskeri, som tager observatører om bord på anmodning af ministeriet. I alle tilfælde kan der kun tages én videnskabelig observatør om bord ad gangen pr. fartøj.
 3. En videnskabelig observatørs ophold om bord på et fartøj varer en fangstrejse. På udtrykkelig anmodning af de to parter kan opholdet dog fordeles over flere fangstrejser alt efter den gennemsnitlige længde af et givet fartøjs forventede fangstrejser.
 4. Ministeriet meddeler Den Europæiske Union navnene på de udpegede videnskabelige observatører, som er i besiddelse af de fornødne dokumenter, senest syv arbejdsdage før den planlagte dato for deres ombordtagning.
 5. Alle omkostninger ved de videnskabelige observatørers arbejde, herunder løn, honorarer og godtgørelser for den videnskabelige observatør, afholdes af ministeriet.
 6. Ministeriet træffer de fornødne foranstaltninger med henblik på den videnskabelige observatørs ombordtagning og ilandsætning.
 7. Den videnskabelige observatør skal under sit ophold om bord have samme forhold som fartøjets officerer.
 8. Den videnskabelige observatør skal have adgang til alle faciliteter, der er nødvendige, for at han kan udføre sit arbejde. Fartøjsføreren giver observatøren adgang til de kommunikationsmidler, der er nødvendige for at udføre arbejdet, til de dokumenter, der direkte vedrører fartøjets fiskeri, dvs. fiskerilogbogen, den supplerende fiskerilogbog og navigationslogbogen, samt til de dele af fartøjet, som observatøren skal have adgang til for lettere at kunne udføre sit observationsarbejde.
 9. Den videnskabelige observatør melder sig til føreren af det udpegede fartøj dagen før den fastsatte dato for ombordtagning. Hvis den videnskabelige observatør ikke melder sig, underretter fartøjsføreren ministeriet og Den Europæiske Union herom. Fartøjet har i så fald ret til at forlade havnen. Ministeriet kan dog straks for egen regning iværksætte ombordtagning af en ny videnskabelig observatør, uden at dette forstyrrer fartøjets fiskeaktiviteter.
 10. Den videnskabelige observatør skal være i besiddelse af:
 —
 faglige kvalifikationer
 —
 tilstrækkelig erfaring inden for fiskeri og indgående kendskab til protokollens bestemmelser.
 11. Den videnskabelige observatør overvåger, om EU-fartøjer, der opholder sig i Mauretaniens fiskerizone, overholder bestemmelserne i denne protokol.
 Han udfærdiger en rapport herom. Han har navnlig til opgave:
 —
 at observere fartøjernes fiskeri
 —
 at registrere fartøjernes position, når de fisker
 —
 at udtage biologiske prøver som led i videnskabelige programmer
 —
 at registrere, hvilke fiskeredskaber og maskestørrelser der anvendes.
 12. Alle observationsopgaver er begrænset til fiskeri og dertil knyttede aktiviteter, som er omfattet af denne protokol.
 13. Den videnskabelige observatør:
 —
 træffer alle passende forholdsregler til at sikre, at hans ombordtagning og tilstedeværelse om bord hverken afbryder eller hæmmer fiskeriet
 —
 anvender de i forbindelse med denne protokol godkendte måleinstrumenter og -procedurer til måling af maskestørrelser
 —
 behandler materiel og udstyr om bord med respekt og respekterer, at alle fartøjsdokumenter er fortrolige.
 14. Ved observationsperiodens udløb udfærdiger den videnskabelige observatør, inden han forlader fartøjet, en rapport efter modellen i tillæg 11 til dette bilag. Han underskriver den i nærværelse af fartøjsføreren, som


text:
kan tilføje eller anmode om at få tilføjet eventuelle bemærkninger, som han finder relevante, idet hver bemærkning skal efterfølges af hans underskrift. Fartøjsføreren får udleveret en kopi af rapporten, når den videnskabelige observatør går fra borde, ligesom den sendes til ministeriet og til Den Europæiske Union.
 KAPITEL XI
 NÆRMERE BESTEMMELSER OM GENNEMFØRELSE AF FORSØGSFISKERI
 1. Parterne beslutter sammen, i) hvilke europæiske fiskere, der skal deltage i forsøgsfiskeriet, ii) hvilken periode der er mest velegnet i den henseende, iii) og hvilke betingelser der skal gælde. For at lette fartøjernes undersøgelsesarbejde fremlægger ministeriet de foreliggende videnskabelige oplysninger og andre basisoplysninger. Parterne fastlægger sammen den videnskabelige protokol, der skal anvendes som grundlag for forsøgsfiskeriet, og som skal fremsendes til de berørte aktører.
 2. Mauretaniens fiskerierhverv inddrages tæt (koordinering og dialog om betingelserne for forsøgsfiskeri).
 3. Forsøgstogterne skal vare i mindst tre og højst seks måneder, medmindre parterne har aftalt at ændre varigheden.
 4. Den Europæiske Union giver Mauretanien meddelelse om indkomne ansøgninger om licens til forsøgsfiskeri. Den sender dem følgende tekniske data:
 a)
 fartøjets tekniske specifikationer
 b)
 officerernes fagkundskaber om fiskeri
 c)
 forslag til tekniske parametre for forsøgstogtet (varighed, redskab, udforskningsområde osv.)
 d)
 finansieringsmåden.
 5. Hvis der er behov for det, organiserer Mauretanien en dialog om de tekniske og finansielle aspekter med Den Europæiske Union og eventuelt med de berørte redere.
 6. Før forsøgstogtet skal EU-fartøjet anløbe mauretansk havn for at lade sig underkaste de inspektioner, der er fastsat i dette bilags kapitel II, nr. 6.
 7. Inden togtet indledes, indgiver rederne til Mauretanien og Den Europæiske Union:
 a)
 en erklæring om de fangster, der allerede er om bord
 b)
 de tekniske specifikationer for det fiskeredskab, der anvendes på togtet
 c)
 en forsikring om, at de overholder Mauretaniens fiskerilovgivning.
 8. Under togtet har rederne følgende forpligtelser:
 a)
 de skal sende de mauretanske myndigheder og Den Europæiske Union en ugentlig rapport om fangsterne pr. dag og pr. træk med angivelse af de tekniske parametre for togtet (position, dybde, dato og klokkeslæt, fangster og andre bemærkninger eller kommentarer)
 b)
 de skal meddele fartøjets position, fart og kurs via FOS
 c)
 de skal sørge for, at en videnskabelig observatør med mauretansk statsborgerskab eller udpeget hertil af de mauretanske myndigheder er til stede om bord. Det er observatørens rolle at indsamle videnskabelige oplysninger fra og udtage prøver af fangsterne. Observatøren behandles som officer, og rederen skal betale observatørens leveomkostninger under hans ophold om bord på fartøjet. Beslutningen om, hvor længe en observatør skal være om bord, og i hvilken havn han skal tages om bord og sættes i land, træffes efter aftale med de mauretanske myndigheder. Medmindre andet er aftalt mellem parterne, vil et fartøj aldrig blive tvunget til at anløbe havn mere end én gang hver anden måned,
 d)
 lader de deres fartøj underkaste en inspektion før det forlader den mauretanske fiskerizone, hvis Mauretaniens myndigheder anmoder herom,
 e)
 overholder Mauretaniens lovgivning på fiskeriområdet.
 9. Fangster, inkl. bifangster, under det videnskabelige forsøgstogt, forbliver rederens ejendom, forudsat de overholder de bestemmelser, som Den Blandede Komité har fastsat herfor


text:
og bestemmelserne i den videnskabelige protokol.
 10. Ministeriet udpeger en kontaktperson, der er ansvarlig for at løse eventuelle uforudsete vanskeligheder, der kan hæmme forsøgsfiskeriets udvikling.
 Tillæg
 1.
 Specifikationsblade
 2.
 Afgrænsning af Mauretaniens fiskezone
 3.
 Formular til ansøgning om fiskerilicens
 4.
 Fiskerilogbog for Den Islamiske Republik Mauretanien
 5.
 ICCAT-logbog for tunfiskeri
 6.
 Landingsopgørelse og omladningsopgørelse
 7.
 Gældende lovgivning om mindstemål for fangster om bord
 8.
 Liste over omregningsfaktorer
 9.
 FOS-meddelelser i Mauretanien
 10.
 ERS-Protokol
 11.
 Rapport fra den videnskabelige observatør
 12.
 Kontaktoplysninger for Den Europæiske Union og Mauretanien
 13.
 Modeller for kvartalsvise fangstopgørelser
 Tillæg 1
 SPECIFIKATIONSBLADE
 FISKERIKATEGORI 1:
 FARTØJER TIL FISKERI EFTER KREBSDYR UNDTAGEN LANGUSTER OG KRABBE
 1. Fiskerizone
 Der må fiskes vest for en linje, der afgrænses som følger:
 a)
 Nord for 19° 00′ 00′′ N: zonen afgrænses af en linje, der forbinder følgende punkter:
 20° 46′ 30′′ N
 20° 40′ 00′′ N
 20° 10′ 12′′ N
 19° 35′ 24′′ N
 19° 19′ 12′′ N
 19° 19′ 12′′ N
 19° 00′ 00′′ N
 17° 03′ 00′′ V
 17° 08′ 30′′ V
 17° 16′ 12′′ V
 16° 51′ 00′′ V
 16° 45′ 36′′ V
 16° 41′ 24′′ V
 16° 22′ 00′′ V
 b)
 Syd for 19° 00′ 00′′ N til 17° 50′ 00′′ N: 9 sømil fra lavvandsgrænsen.
 c)
 Syd for 17° 50′ 00′′ N: 6 sømil fra lavvandsgrænsen.
 Med hensyn til zoner beregnet efter lavvandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 —
 Bundtrawl til rejefiskeri, inklusive trawl, der er rigget med rejekæder og alle andre selektive anordninger.
 Skrabekæden er en integrerende del af rigningen på rejetrawlere med udriggerbom. Den består af en gennemgående kæde med masker med en diameter på højst 12 mm og fastgøres mellem trawlskovlene foran undertællen.
 —
 Den Blandede Komité træffer på grundlag af en videnskabelig, teknisk og økonomisk vurdering afgørelse om, hvorvidt det er obligatorisk at anvende selektive anordninger.
 —
 Det er forbudt at anvende to fangstposer uden på hinanden.
 —
 Det er forbudt at fordoble trådene i fangstposen.
 —
 Det er tilladt at anvende slidgarn.
 3. Mindste tilladte maskestørrelse
 50 mm
 4. Mindstemål
 For dybvandsrejer måles mindstemålet fra spidsen af pandetornen til svømmeviftens spids. Spidsen af pandetornen er rygskjoldets forlængelse foran til langs skjoldets midterlinje.
 —
 Dybvandsrejer: dybvandsrosenreje (Parapeneus longirostrus) 06 cm
 —
 Kystrejer: sydlig rosenreje og rynket reje (Penaeus notialis) og hestereje (Penaeus kerathurus) 200 stk./kg
 Den Blandede Komité kan fastsætte en mindstestørrelse for de arter, der ikke er nævnt ovenfor.
 5. Bifangster
 Tilladt
 Ikke tilladt
 —
 15 % fisk, heraf 2 % naturalydelser
 —
 10 % krabbe
 —
 8 % blæksprutte
 Languster
 Den Blandede Komité kan fastsætte en procentsats for bifangster for de arter, der ikke er nævnt ovenfor.
 6. Fiskerimuligheder/Gebyrer
 Periode
 År
 Samlet tilladt fangstmængde (ton)
 5 000
 Afgift
 400 EUR/ton
 Afgiften beregnes ved udgangen af hver periode på to måneder, som fartøjet har tilladelse til at fiske i, idet fangster taget i denne periode medregnes.
 Inden der kan udstedes en licens, betales der for hvert fartøj ved begyndelsen af


text:
hver periode på to måneder, som fartøjet får tilladelse til at fiske i, et forskud på 1 000 EUR, som trækkes fra den samlede afgift, der skal betales.
 Der kan højst gives tilladelse til 25 fartøjer ad gangen.
 7. Biologisk betinget fredning
 Der kan på grundlag af den bedste tilgængelige videnskabelige rådgivning i givet fald fastsættes biologisk betingede fredningsperioder. Enhver ændring på grundlag af videnskabelig rådgivning af den biologisk betingede fredningsperiode meddeles straks Den Europæiske Union.
 8. Bemærkninger
 Afgifterne fastsættes for hele protokollens anvendelsesperiode.
 FISKERIKATEGORI 2:
 TRAWLERE (UDEN FRYSEANLÆG) OG LANGLINEFARTØJER MED BUNDLINE TIL FISKERI EFTER SENEGALESISK KULMULE
 1. Fiskerizone
 a)
 Nord for 19° 15′ 60′′ N: vest for den linje, der forbindes ved følgende koordinater:
 20° 46′ 30′′ N
 20° 36′ 00′′ N
 20° 36′ 00′′ N
 20° 03′ 00′′ N
 19° 45′ 70′′ N
 19° 29′ 00′′ N
 19° 15′ 60′′ N
 19° 15′ 60′′ N
 17° 03′ 00′′ V
 17° 11′ 00′′ V
 17° 36′ 00′′ V
 17° 36′ 00′′ V
 17° 03′ 00′′ V
 16° 51′ 50′′ V
 16° 51′ 50′′ V
 16° 49′ 60′′ V
 b)
 Syd for 19° 15′ 60′′ N indtil 17° 50′ 00′′ N vest for linjen på 18 sømil fra lavvandsgrænsen.
 c)
 Syd for 17° 50′ 00′′ N: vest for linjen på 12 sømil fra lavvandsgrænsen.
 Med hensyn til zoner beregnet efter lavlandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 —
 Bundline.
 —
 Bundtrawl til fiskeri efter kulmule.
 —
 Det er forbudt at anvende to fangstposer uden på hinanden.
 —
 Det er forbudt at fordoble trådene i fangstposen.
 3. Mindste tilladte maskestørrelse
 70 mm (trawl)
 4. Mindstemål
 1) For fisk måles mindstemålet fra snudespids til halefinnens spids (totallængde) (se tillæg 7)
 Den Blandede Komité kan fastsætte en mindstestørrelse for de arter, der ikke er nævnt ovenfor.
 5. Bifangster
 Tilladt
 Ikke tilladt
 Trawlere: 25 % fisk
 Langlinefartøjer: 50 % fisk
 Blæksprutte og krebsdyr
 Den Blandede Komité kan fastsætte en procentsats for bifangster for de arter, der ikke er nævnt ovenfor.
 6. Fiskerimuligheder/Afgifter
 Periode
 År
 Samlet tilladt fangstmængde (ton)
 6 000
 Afgift
 90 EUR/ton
 Afgiften beregnes ved udgangen af hver periode på tre måneder, som fartøjet har tilladelse til at fiske i, idet fangster taget i denne periode medregnes.
 Inden der kan udstedes en licens, betales der for hvert fartøj ved begyndelsen af hver periode på tre måneder, som fartøjet får tilladelse til at fiske i, et forskud på 1 000 EUR.
 Der kan højst gives tilladelse til 6 fartøjer ad gangen.
 7. Biologisk betinget fredning
 Den Blandede Komité kan i givet fald vedtage bestemmelser om en biologisk hvileperiode på grundlag af videnskabelige udtalelser fra Den Rådgivende Videnskabelige Komité.
 8. Bemærkninger
 Afgifterne fastsættes for hele protokollens anvendelsesperiode.
 FISKERIKATEGORI 3:
 FARTØJER TIL FISKERI EFTER ANDRE DEMERSALE ARTER END SENEGALESISK KULMULE MED ANDRE REDSKABER END TRAWL
 1. Fiskerizone
 a)
 Nord for 19° 48′ 50′′ N, fra 3 sømil fra basislinjen Cap Blanc-Cap Timiris.
 b)
 Syd for 19° 48′ 50′′N indtil 19° 21′ 00′′ N,


text:
vest for meridianen 16° 45′ 00′′ V
 c)
 Syd for 19° 21′ 00′′ N, fra linjen på 3 sømil fra lavvandsgrænsen.
 Med hensyn til zoner beregnet efter lavlandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 —
 Langline
 —
 Garn fastgjort til pæle, med en maksimal sidehøjde på 7 m og en maksimal længde på 100 m. Anvendelse af garn fremstillet af polyamidmonofilamenter er forbudt.
 —
 Håndline
 —
 Tejner
 —
 Vod til agnfiskeri
 3. Mindste tilladte maskestørrelse
 —
 120 mm for garn
 —
 20 mm for vod til fiskeri efter levende agn.
 4. Mindstemål
 For fisk måles mindstemålet fra snudespids til halefinnens spids (totallængde) (se tillæg 7)
 Den Blandede Komité kan på grundlag af videnskabelige udtalelser fastsætte en mindstestørrelse for de arter, der ikke er nævnt ovenfor.
 5. Bifangster
 Tilladt
 Ikke tilladt
 10 % af den samlede mængde for den tilladte målart eller målartsgruppe (udtrykt i levende vægt)
 Den Blandede Komité kan fastsætte en procentsats for bifangster for de arter, der ikke er nævnt ovenfor.
 6. Fiskerimuligheder/Afgifter
 Periode
 År
 Samlet tilladt fangstmængde (ton)
 3 000
 Afgift
 105 EUR/ton
 Afgiften beregnes ved udgangen af hver periode på tre måneder, som fartøjet har tilladelse til at fiske i, idet fangster taget i denne periode medregnes.
 Inden der kan udstedes en licens, betales der for hvert fartøj ved begyndelsen af hver periode på tre måneder, som fartøjet får tilladelse til at fiske i, et forskud på 1 000 EUR.
 Der kan højst gives tilladelse til 6 fartøjer ad gangen.
 7. Biologisk betinget fredning
 Den Blandede Komité kan i givet fald vedtage en biologisk hvileperiode på grundlag af videnskabelige udtalelse fra Den Rådgivende Videnskabelige Komité.
 8. Bemærkninger
 Afgifterne fastsættes for hele protokollens anvendelsesperiode.
 Voddet anvendes kun til fiskeri efter agn, der anvendes ved linefiskeri eller tejnefiskeri.
 Anvendelsen af tejner er tilladt for højst 7 fartøjer med en individuel tonnage på under 135 GT.
 FISKERIKATEGORI 4:
 NOTFARTØJER TIL TUNFISKERI
 1. Fiskerizone
 a)
 Nord for 19° 21′ 00′′ N: vest for linjen på 30 sømil fra basislinjen Cap Blanc-Cap Timiris
 b)
 Syd for 19° 21′ 00′′ N: vest for linjen på 30 sømil fra lavvandsgrænsen.
 Med hensyn til zoner beregnet efter lavlandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 Vod
 3. Mindste tilladte maskestørrelse
 —
 4. Mindstemål
 For fisk måles mindstemålet fra snudespids til halefinnens spids (totallængde).
 Den Blandede Komité kan fastsætte en mindstestørrelse for de arter, der ikke er opført i tillæg 7.
 5. Bifangster
 Tilladt
 Ikke tilladt
 —
 Andre arter end målart eller målartsgruppe
 Den Blandede Komité kan fastsætte en procentsats for bifangster for de arter, der ikke er anført i den logbog, der er vedtaget af ICCAT.
 6. Fiskerimuligheder/Afgifter
 Referencemængde;
 for fangst af 12 500 tons stærkt vandrende og tilknyttede arter
 Antal tilladte fartøjer
 25 notfartøjer til tunfiskeri
 Fast årlig afgift:
 1 750 EUR pr. notfartøj til tunfiskeri
 Afgift pr. ton fangst
 60 EUR/ton for det første og det andet år, 65


text:
EUR/ton for det tredje år, 70 EUR/ton for det fjerde år
 7. Biologisk hvileperiode
 —
 8. Bemærkninger
 Afgifterne fastsættes for hele protokollens anvendelsesperiode.
 FISKERIKATEGORI 5:
 STANGFISKERFARTØJER TIL TUNFISKERI OG LANGLINEFARTØJER MED FLYDELINE
 1. Fiskerizone
 Langlinefartøjer med flydeline
 a)
 Nord for 19° 21′ 00′′ N: vest for linjen på 30 sømil fra basislinjen Cap Blanc-Cap Timiris
 b)
 Syd for 19° 21′ 00′′ N: vest for linjen på 30 sømil fra lavvandsgrænsen.
 Stangfartøjer til tunfiskeri
 a)
 Nord for 19° 21′ 00′′ N: vest for linjen på 15 sømil fra basislinjen Cap Blanc-Cap Timiris
 b)
 Syd for 19° 21′ 00′′ N: vest for linjen på 12 sømil fra lavvandsgrænsen.
 Fiskeri efter levende agn
 a)
 Nord for 19° 48′ 50′′ N: vest for linjen på 3 sømil fra basislinjen Cap Blanc-Cap Timiris
 b)
 Syd for 19° 48′ 50′′ N indtil 19° 21′ 00′′ N: vest for meridianen 16° 45′ 00′′ V
 c)
 Syd for 19° 21′ 00′′ N: vest for linjen på 3 sømil fra lavvandsgrænsen.
 Med hensyn til zoner beregnet efter lavlandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 —
 Stangfartøjer til tunfiskeri: Stang og flydelinje (til fiskeri med levende agn)
 —
 Langlinefartøjer med flydeline: Flydeline
 3. Mindste tilladte maskestørrelse
 16 mm (fiskeri efter levende agn)
 4. Mindstemål
 For fisk måles mindstemålet fra snudespids til halefinnens spids (totallængde) (se tillæg 7)
 Den Blandede Komité kan fastsætte en mindstestørrelse for de arter, der ikke er opført i tillæg 7.
 5. Bifangster
 Tilladt
 Ikke tilladt
 —
 Andre arter end målart eller målartsgruppe
 Den Blandede Komité kan fastsætte en procentsats for bifangster for de arter, der ikke er nævnt ovenfor.
 6. Fiskerimuligheder/Afgifter
 Referencemængde;
 for fangst af 7 500 tons stærkt vandrende og tilknyttede arter
 Antal tilladte fartøjer
 15 stangfartøjer til tunfiskeri eller langlinefartøjer med flydeline
 Fast årlig afgift:
 —
 2 500 EUR pr. stangfiskerfartøj og
 —
 3 500 EUR pr. langlinefartøj med flydeline
 Afgift pr. ton fangst
 60 EUR/ton for det første og det andet år, 65 EUR/ton for det tredje år, 70 EUR/ton for det fjerde år
 7. Biologisk hvileperiode
 —
 8. Bemærkninger
 Afgifterne fastsættes for hele protokollens anvendelsesperiode.
 Fiskeri efter levende agn
 —
 Fiskeri efter agn begrænses et vist antal dage pr. måned, som fastlægges af Den Blandede Komité. Begyndelsen og afslutningen af dette fiskeri skal meddeles den mauretanske kystvagt.
 —
 Parterne aftaler de praktiske rammer for gennemførelsen af denne type fiskeri og indsamling af levende agn til brug for fartøjernes aktiviteter. Hvis fiskeriet foregår i følsomme fiskerizoner eller med ikke-konventionelle redskaber, fastlægges disse rammer på grundlag af IMROP's henstillinger og efter aftale med den mauretanske kystvagt.
 Hajer
 I henhold til ICCAT's og FAO's henstillinger på området er fiskeri efter arterne brugde (Cetorhinus maximus), stor hvid haj (Carcharodon carcharias), sandtigerhaj (Carcharias taurus) og gråhaj (Galeorhinus galeus) forbudt.
 Under overholdelse af ICCAT's henstillinger 04-10 og 05-05 om bevarelse af hajer, som fanges i fiskerier, der forvaltes af ICCAT.
 FISKERIKATEGORI 6:
 FRYSETRAWLERE TIL PELAGISK FISKERI
 1. Fiskerizone
 Der må fiskes vest for en linje, der


text:
afgrænses som følger:
 a)
 Nord for 19° 00′ 00′′ N: zonen afgrænses af en linje, der forbinder følgende koordinater:
 20° 46′ 30′′ N
 20° 36′ 00′′ N
 20° 36′ 00′′ N
 20° 21′ 50′′ N
 20° 10′ 00′′ N
 20° 00′ 00′′ N
 19° 45′ 00′′ N
 19° 00′ 00′′ N
 19° 00′ 00′′ N
 17° 03′ 00′′ V
 17° 11′ 00′′ V
 17° 30′ 00′′ V
 17° 30′ 00′′ V
 17° 35′ 00′′ V
 17° 30′ 00′′ V
 17° 05′ 00′′ V
 16° 34′ 50′′ V
 16° 39′ 50′′ V
 b)
 Syd for 19° 00′ 00′′ N til 17° 30′ N: 20 sømil fra lavvandsgrænsen.
 c)
 Syd for 17° 30′ N: zonen afgrænses af en linje, der forbinder følgende koordinater:
 17° 30′ 00′′ N
 17° 12′ 00′′ N
 16° 36′ 00′′ N
 16° 13′ 00′′ N
 16° 04′ 00′′ N
 16° 17′ 00′′ V
 16° 23′ 00′′ V
 16° 42′ 00′′ V
 16° 40′ 00′′ V
 16° 41′ 00′′ V
 Med hensyn til zoner beregnet efter lavvandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 Flydetrawl:
 Det pelagiske trawls pose kan forstærkes med et net med en maskestørrelse på mindst 400 mm (strakt maske) og stropper anbragt med mindst 1,5 m afstand mellem dem, med undtagelse af stroppen i enden af trawlet, som skal være placeret mindst 2 m fra posens vindue. Anden forstærkning eller anvendelse af to poser uden på hinanden er forbudt, og trawlet må under ingen omstændigheder anvendes til fiskeri efter andre arter end de tilladte små pelagiske arter.
 3. Mindste tilladte maskestørrelse
 40 mm
 4. Mindstemål
 For fisk måles mindstemålet fra snudespids til halefinnens spids (totallængde) (se tillæg 7)
 Den Blandede Komité kan fastsætte en mindstestørrelse for de arter, der ikke er nævnt ovenfor.
 5. Bifangster
 Tilladt
 Ikke tilladt
 3 % af den samlede mængde for den tilladte målart eller målartsgruppe (udtrykt i levende vægt)
 Krebsdyr og blæksprutte, undtagen tiarmet blæksprutte
 Den Blandede Komité kan fastsætte en procentsats for bifangster for de arter, der ikke er opført i tillæg 7.
 6. Fiskerimuligheder/Afgifter
 Periode
 År
 Samlet tilladt fangstmængde (ton)
 225 000 tons med en tilladt overskridelse på 10 % uden virkning for den finansielle modydelse, der er indbetalt af Den Europæiske Union for adgangen.
 Afgift
 123 EUR/ton
 Afgiften beregnes ved udgangen af hver periode på tre måneder, som fartøjet har tilladelse til at fiske i, idet fangster taget i denne periode medregnes.
 Inden der kan udstedes en licens, betales der for hvert fartøj ved begyndelsen af hver periode på tre måneder, som fartøjet får tilladelse til at fiske i, et forskud på 5 000 EUR.
 Der kan højst gives tilladelse til 19 fartøjer ad gangen.
 7. Biologisk hvileperiode
 De to parter kan inden for rammerne af Den Blandede Komité vedtage en biologisk hvileperiode på grundlag af videnskabelige udtalelser fra Den Rådgivende Videnskabelige Komité.
 8. Bemærkninger
 Afgifterne fastsættes for hele protokollens anvendelsesperiode.
 Omregningsfaktorerne for små pelagiske arter er fastsat i tillæg 8.
 Uudnyttede fiskemuligheder under fiskerikategori 8


text:
kan anvendes med højst 2 licenser pr. måned.
 FISKERIKATEGORI 7:
 FISKERFARTØJER UDEN FRYSEANLÆG TIL PELAGISK FISKERI
 1. Fiskerizone
 Der må fiskes vest for en linje, der afgrænses som følger:
 a)
 Nord for 19° 00′ 00′′ N: zonen afgrænses af en linje, der forbinder følgende koordinater:
 20° 46′ 30′′ N
 20° 36′ 00′′ N
 20° 36′ 00′′ N
 20° 21′ 50′′ N
 20° 10′ 00′′ N
 20° 00′ 00′′ N
 19° 45′ 00′′ N
 19° 00′ 00′′ N
 19° 00′ 00′′ N
 17° 03′ 00′′ V
 17° 11′ 00′′ V
 17° 30′ 00′′ V
 17° 30′ 00′′ V
 17° 35′ 00′′ V
 17° 30′ 00′′ V
 17° 05′ 00′′ V
 16° 34′ 50′′ V
 16° 39′ 50′′ V
 b)
 Syd for 19° 00′ 00′′ N til 17° 30′ N: 20 sømil fra lavvandsgrænsen.
 c)
 Syd for 17° 30′ N: zonen afgrænses af en linje, der forbinder følgende koordinater:
 17° 30′ 00′′ N
 17° 12′ 00′′ N
 16° 36′ 00′′ N
 16° 13′ 00′′ N
 16° 04′ 00′′ N
 16° 17′ 00′′ V
 16° 23′ 00′′ V
 16° 42′ 00′′ V
 16° 40′ 00′′ V
 16° 41′ 00′′ V
 Med hensyn til zoner beregnet efter lavlandsgrænsen kan Den Blandede Komité erstatte de linjer, hvorfra zonerne afgrænses, med en række geografiske koordinater.
 2. Tilladte fiskeredskaber
 Flydetrawl og not til industrifiskeri:
 Det pelagiske trawls pose kan forstærkes med et net med en maskestørrelse på mindst 400 mm (strakt maske) og stropper anbragt med mindst 1,5 m afstand mellem dem, med undtagelse af stroppen i enden af trawlet, som skal være placeret mindst 2 m fra posens vindue. Anden forstærkning eller anvendelse af to poser uden på hinanden er forbudt, og trawlet må under ingen omstændigheder anvendes til fiskeri efter andre arter end de tilladte små pelagiske arter.
 3. Mindste tilladte maskestørrelse
 40 mm for trawl og 20 mm for not
 4. Mindstemål
 For fisk måles mindstemålet fra snudespids til halefinnens spids (totallængde). (Se tillæg 7).
 Den Blandede Komité kan fastsætte en mindstestørrelse for de arter, der ikke er nævnt ovenfor.
 5. Bifangster
 Tilladt
 Ikke tilladt
 3 % af den samlede mængde for den tilladte målart eller målartsgruppe (udtrykt i levende vægt)
 Krebsdyr og blæksprutte, undtagen tiarmet blæksprutte
 Den Blandede Komité kan fastsætte en procentsats for bifangster for de arter, der ikke er nævnt ovenfor.
 6. Fiskerimuligheder/Afgifter
 Samlet tilladt fangstmængde (ton)
 15 000 tons pr. år
 Hvis disse fiskerimuligheder udnyttes, skal de fratrækkes den samlede tilladte fangstmængde, som er afsat til kategori 6.
 Periode
 År
 Afgift
 123 EUR/ton
 Afgiften beregnes ved udgangen af hver periode på tre måneder, som fartøjet har tilladelse til at fiske i, idet fangster taget i denne periode medregnes.
 Inden der kan udstedes en licens, betales der for hvert fartøj ved begyndelsen af hver periode på tre måneder, som fartøjet får tilladelse til at fiske i, et forskud på 5 000 EUR.
 Der må højst være 2 fartøjer, der fisker samtidig, svarende til 2 licenser pr. kvartal for frysetrawlere til pelagisk fiskeri i fiskerikategori 6.
 7. Biologisk hvileperiode
 De to parter


text:
kan inden for rammerne af Den Blandede Komité i givet fald vedtage en biologisk hvileperiode på grundlag af videnskabelige udtalelser fra Den Rådgivende Videnskabelige Komité.
 8. Bemærkninger
 Afgifterne fastsættes for hele protokollens anvendelsesperiode.
 Omregningsfaktorerne for små pelagiske arter er fastsat i tillæg 8.
 FISKERIKATEGORI 8:
 BLÆKSPRUTTE
 1. Fiskerizone
 p.m.
 2. Tilladte fiskeredskaber
 p.m.
 3. Mindste tilladte maskestørrelse
 p.m.
 4. Bifangster
 Tilladt
 Ikke tilladt
 p.m.
 p.m.
 5. Tilladt tonnage/afgifter
 Periode
 År 1
 År 2
 Tilladt fangstmængde (ton)
 p.m.
 p.m.
 Afgift
 p.m.
 p.m.
 6. Biologisk hvileperiode
 p.m.
 7. Bemærkninger
 p.m.
 Tillæg 2
 AFGRÆNSNING AF MAURETANIENS FISKEZONE
 Afgrænsning mod syd
 16°04
 N
 19°33,5
 V
 Koordinater
 16°17
 N
 19°32,5
 V
 Koordinater
 16°28,5
 N
 19°32,5
 V
 Koordinater
 16°38
 N
 19°33,2
 V
 Koordinater
 17°00
 N
 19°32,1
 V
 Koordinater
 17°06
 N
 19°36,8
 V
 Koordinater
 17°26,8
 N
 19°37,9
 V
 Koordinater
 17°31,9
 N
 19°38
 V
 Koordinater
 17°44,1
 N
 19°38
 V
 Koordinater
 17°53,3
 N
 19°38
 V
 Koordinater
 18°02,5
 N
 19°42,1
 V
 Koordinater
 18°07,8
 N
 19°44,2
 V
 Koordinater
 18°13,4
 N
 19°47
 V
 Koordinater
 18°18,8
 N
 19°49
 V
 Koordinater
 18°24
 N
 19°51,5
 V
 Koordinater
 18°28,8
 N
 19°53,8
 V
 Koordinater
 18°34,9
 N
 19°56
 V
 Koordinater
 18°44,2
 N
 20°00
 V
 Koordinater
 19°00
 N
 19°43
 V
 Koordinater
 19°23
 N
 20°01
 V
 Koordinater
 19°30
 N
 20°04
 V
 Koordinater
 20°00
 N
 20°14,5
 V
 Koordinater
 20°30
 N
 20°25,5
 V
 Afgrænsning mod nord
 20°46
 N
 20°04,5
 V
 Tillæg 3
 ANSØGNING OM FISKERILICENS
 Tillæg 4
 FISKERILOGBOG
 Tillæg 5
 ICCAT-LOGBOG FOR TUNFISKERI
 Tillæg 6
 LANDINGSOPGØRELSE/OMLADNINGSOPGØRELSE
 Tillæg 7
 GÆLDENDE LOVGIVNING OM MINDSTEMÅL FOR FANGSTER OM BORD
 Afdeling III: Mindstemål og mindstevægt pr. art
 1. Til at konstatere, om arternes mindstemål er overholdt, anvendes følgende målemetode:
 —
 for fisk: fra snudespids til halefinnens spids (totallængde)
 —
 for blæksprutte: selve kroppens (kappens) længde uden fangarme
 —
 for krebsdyr: fra spidsen af pandetornen til svømmeviftens spids.
 Spidsen af pandetornen er rygskjoldets forlængelse foran til langs skjoldets midterlinje. For mauretansk languster vælges midten af skjoldets konkave del mellem de to følehorn som referencepunkt.
 2. Mindstemål og mindstevægt for de saltvandsfisk, blæksprutter og krebsdyr, det er tilladt at fiske efter, er som følger:
 a)
 for saltvandsfisk:
 —
 sardinel (Sardinella aurita og Sardinella maderensis)
 18 cm
 —
 sardin (Sardina pilchardus)
 16 cm
 —
 almindelig hestemakrel og afrikansk Cunene-hestemakrel (Trachurus spp.)
 19 cm
 —
 middelhavshestemakrel (Decapterus rhonchus)
 19 cm
 —
 spansk makrel (Scomber japonicus)
 25 cm
 —
 guldbrasen (Sparus auratus)
 20 cm
 —
 blåplettet havrude (Sparus coeruleostictus)
 23 cm
 —
 rødbåndet havrude (Sparus auriga), almindelig blankesten (Sparus pagrus)
 23 cm
 —
 havrudearter (Dentex Spp.)
 15 cm
 —
 belottis blankesten, akarnanisk blankesten (Pagellus bellottii, Pagellus acarne)
 19 cm
 —
 middelhavsgryntefisk (Plectorhynchus mediterraneus)
 25 cm
 —
 grå havaborre
 25 cm
 —
 brun ørnefisk (Sciana umbra)
 25 cm
 —
 almindelig ørnefisk (Argirosomus regius) og senegaltrommefisk (Pseudotholithus senegalensis)
 70 cm
 —
 havborrearter, (rød havaborre, vragfisk mv.) (Epinephelus spp.)
 40 cm
 —
 blåbars (Pomatomus saltator)
 30 cm
 —
 vestafrikansk mulle (Pseudupeneus prayensis)
 17 cm
 —
 multearter (Mugil spp.)
 20 cm
 —
 glathaj og skægget glathaj (Mustellus mustellus, Leptocharias smithi)
 60 cm
 —
 plettet bars (Dicentrarchus punctatus)
 20 cm
 —
 tungearter (Cynoglossus canariensis, Cynoglossus monodi)


text:
20 cm
 —
 tungearter (Cynoglossus cadenati, Cynoglossus senegalensis)
 30 cm
 —
 kulmulearter (Merliccius spp.)
 30 cm
 b)
 for blæksprutter:
 —
 almindelig ottearmet blæksprutte (Octopus vulgaris)
 500 gram
 (renset)
 —
 europæisk loligo (Loligo vulgaris)
 13 cm
 —
 sepiablæksprutte (Sepia officinalis)
 13 cm
 —
 tiarmet blæksprutte (Sepia bertheloti)
 7 cm
 c)
 for krebsdyr:
 —
 grøn languster (Panulirus regius)
 21 cm
 —
 mauretansk languster (Palinurus mauritanicus)
 23 cm
 —
 6 cm femtandet dybvandskrabbe (Geyryon maritae)
 6 cm
 —
 femtandet dybvandskrabbe (Geyryon maritae)
 6 cm
 —
 sydlig rosenreje og rynket reje (Penaeus notialis og Penaeus kerathurus)
 200 stk./kg
 Tillæg 8
 LISTE OVER OMREGNINGSFAKTORER
 OMREGNINGSFAKTORER FOR FISKEFÆRDIGVARER, DER ER FREMSTILLET AF SMÅ PELAGISKE ARTER, OG SOM ER FORARBEJDET OM BORD PÅ TRAWLERNE
 Produktion
 Behandling
 Omregningsfaktor
 Sardinel
 Hovedskåret
 Manuel
 1,416
 Hovedskåret og renset
 Manuel
 1,675
 Hovedskåret og renset
 Maskinel
 1,795
 Makrel
 Hovedskåret
 Manuel
 1,406
 Hovedskåret og renset
 Manuel
 1,582
 Hovedskåret
 Maskinel
 1,445
 Hovedskåret og renset
 Maskinel
 1,661
 Strømpebåndsfisk
 Hovedskåret og renset
 Manuel
 1,323
 Skivet
 Manuel
 1,340
 Hovedskåret og renset (specialudskæring)
 Manuel
 1,473
 Sardin
 Hovedskåret
 Manuel
 1,416
 Hovedskåret og renset
 Manuel
 1,704
 Hovedskåret og renset
 Maskinel
 1,828
 Hestemakrel
 Hovedskåret
 Manuel
 1,570
 Hovedskåret
 Maskinel
 1,634
 Hovedskåret og renset
 Manuel
 1,862
 Hovedskåret og renset
 Maskinel
 1,953
 NB: For forarbejdning af fisk til mel er omregningsfaktoren 5,5 tons fersk fisk for 1 ton mel.
 Tillæg 9
 FOS-MEDDELELSER I MAURITANIEN
 POSITIONSMELDING
 Dataelement
 Kode
 Obligatorisk/fakultativt
 Bemærkninger
 Record starter
 SR
 O
 Systemdata — angiver, at record'en starter
 Adressat
 AD
 O
 Meddelelsesdata — modtager. Landets alfa-3-ISO-kode
 Afsender
 FS
 O
 Meddelelsesdata — afsender. Landets alfa-3-ISO-kode
 Meddelelsestype
 TM
 O
 Meddelelsesdata — meddelelsestype »POS«
 Radiokaldesignal
 RC
 O
 Fartøjsdata — fartøjets internationale radiokaldesignal
 Den kontraherende parts interne referencenummer
 IR
 F
 Fartøjsdata — den kontraherende parts entydige nummer (flagstatens alfa-3-ISO-kode efterfulgt af et nummer)
 Havnekendingsbogstaver og -nummer
 XR
 F
 Fartøjsdata — nummeret på siden af fartøjet
 Flagstat
 FS
 F
 Flagstatsdata
 Breddegrad
 LA
 O
 Fartøjspositionsdata — fartøjets position i angivet i grader og minutter N/S GGMM (WGS-84)
 Længdegrad
 LO
 O
 Fartøjspositionsdata — fartøjets position angivet i grader og minutter Ø/V GGMM (WGS-84)
 Dato
 DA
 O
 Fartøjspositionsdata — dato for registrering af position UTC (ÅÅÅÅMMDD)
 Klokkeslæt
 TI
 O
 Fartøjspositionsdata — klokkeslæt for registrering af position UTC (TTMM)
 Slut på record
 ER
 O
 Systemdata — angiver, at record'en slutter
 Tegnsæt: ISO 8859.1
 Transmission af data struktureres således:
 en dobbelt skråstreg (»//«) og feltkoden »SR« angiver transmissionens start
 en dobbelt skråstreg (»//«) og en feltkode angiver starten på et dataelement
 en enkelt skråstreg (»/«) skiller feltkode og data
 datapar adskilles ved et mellemrum
 koden »ER« og en dobbelt skråstreg (»//«) angiver record afsluttet.
 Fakultative data anføres mellem »Record starter« og »Record slutter«.
 Tillæg 10
 PROTOKOL
 TIL FORVALTNING OG GENNEMFØRELSE AF DET ELEKTRONISKE SYSTEM TIL FREMSENDELSE AF DATA OM FISKERIAKTIVITETER (ERS-SYSTEM)
 Generelle bestemmelser
 1. Ethvert EU-fartøj, skal være udstyret med et elektronisk registrerings- og indberetningssystem, herefter kaldet ERS-system (ERS — Electronic Reporting System), som er operationelt og i stand til at registrere og fremsende data vedrørende fiskeri (herefter »ERS-data«), så længe fartøjet befinder sig i Mauretaniens fiskerizone.
 2. Et EU-fartøj, som ikke er udstyret